qundao/data-zh-poetry huggingface dataset:
阅河南巡出京
作者：玄烨
朝代：清

五幸畿南域，鸣銮出帝京。数巡乏镜海，减从省春耕。人望返风吏，官箴留犊名。治民属大法，分阃欲冰清。豫动怀柔典，观瞻感慨情。东皋迎淑气，绮陌拥霓旌。冻解流澌远，寒迟惜岁更。岸容新柳报，堤候早梅惊。日月几何改，神思逐物萦。停车咨实政，载路喜和平。绿鬓将成白，衰颜义自明。精微执一旨，守久道心生。
阅河堤作
作者：玄烨
朝代：清

防河纡旰食，六御出深宫。缓辔求民隐，临流叹俗穷。何年乐稼穑，此日是疏通。已著勤劳意，安澜早奏功。
阅河长歌
作者：玄烨
朝代：清

春风春社艳阳天，雪尽尘清遍路阡。曾记当时泊舟处，今成沃土及膏田。十年之前汎黄水，民生困苦少人烟。历历实情亲目睹，老转少徙益难抚。挟男抱女至马前，皆云此河不可堵。桑乾马邑虽发源，山中诸流数难数。吾想畿内不能防，何况远虑治淮黄。数巡高下南北岸，方知浑流为民伤。春末无水沙自涨，雨多散漫遍汪洋。若非动众劳人力，黎庶无田渐乏食。庙谟不惜费帑金，救民每岁受饥溺。开河端在辨高低，堤岸远近有准则。未终二年永定成，泥沙黄溜直南倾。万姓方苏愁心解，从此乡村祝太平。昔日宵旰尝萦虑，将来善后勿纷更。
阅浙江驻防将士射
作者：玄烨
朝代：清
体裁：七言绝句

羽林旧将分防重，吴越名区古要疆。讲武正宜清晏日，人人自擅技穿杨。
阅窝集
作者：玄烨
朝代：清
体裁：七言绝句

松林黯黯百十里，罕境偏为麋鹿游。雨雪飘萧难到地，啼乌野草自春秋。
阅马牛羊群
作者：玄烨
朝代：清
体裁：古风

边境地閒敞，畜牧多蕃滋。掌理各有职，水草实咸宜。疆舆裕驱策，享宴丰牲牺。日给大官庖，岁供内厩骑。不烦畎亩力，生息频在兹。偶来历塞垣，按辔省所司。千群牝牡壮，万队云锦奇。暖就阳坡眠，骄向秋原驰。非独充犒赉，兼得佐熊罴。夏五破狡虏，挂弓天山陲。甲士归伍閒，休养正此时。庶物讵云细，国用恒相资。嘶饮适其性，覆载本无私。
阙里古桧
作者：玄烨
朝代：清

干耸朱甍外，根蟠碧殿阿。奇文成左纽，元气挺孤柯。瑞与龟龙并，传来岁月多。徘徊看手泽，不共劫灰磨。
阙里重脩思欲一往以天气日暑急奉慈舆北归未得瞻视纪诗八韵
作者：玄烨
朝代：清
体裁：五言排律

广殿丹青焕，飞甍黼藻新。思排仙驭往，却奉翠舆辰。仰慕尼山侧，兴怀泗水滨。存心惟志道，勉力事依仁。望斗知非远，升堂念每惇。庑松应鬣长，阶桧益苔皴。过鲁时逢夏，归帆罢问津。迢迢曲阜路，沿溯几劳神。
除夕晚宴
作者：玄烨
朝代：清

辞旧迎新岁事终，未知来日与今同。平生恶酒难堪饮，一世劳心不计功。满座儿孙教乐善，数班鹓鹭劝和衷。此宵家宴逢除夕，须遣纷纭静守中。
雁栖沙碛
作者：玄烨
朝代：清

为靖风尘夜不眠，平沙四顾断人烟。征夫欲度阴山外，北雁偏栖瀚海边。黩武诗书天子戒，惟仁经史帝王先。须看战垒生灵骨，吊古文章信可传。
雨
作者：玄烨
朝代：清
体裁：五言绝句

云气未肯开，绵密清明雨。系缆古河湄，为念夫徒苦。
雨
作者：玄烨
朝代：清

稼穑忧勤在建章，油云洒落满岩廊。凭窗喜雨雨方足，五谷秋成乐万方。
雨中幸锡山园林
作者：玄烨
朝代：清

澹冶青山色，幽探傍晓来。烟笼岩下竹，雨洗石边苔。断续听啼鸟，飘摇惜落梅。胸襟原浩荡，随意坐亭台。
雨中登玉峰
作者：玄烨
朝代：清

万井人烟春雨浓，菜花麦秀滋丰茸。登高欲识江湖性，染翰留题文笔峰。
雨中远望
作者：玄烨
朝代：清

庭槐开御幄，云气逼遥岑。雨湿銮铃重，风吹辇路深。芭蕉分碧叶，䓿萏荐香林。极目天边望，斜阳半岭阴。
雨后初晴戏作二首
作者：玄烨
朝代：清

山腹重云锁晚烟，水光逐浪共天连。长桥疑作虹蜺似，落照扁舟湖上眠。新晴雨后映斜阳，草茂花繁处处香。石色苍苔随岸绿，桥边垂柳挂丝长。
雨后初晴戏作二首·其一
作者：玄烨
朝代：清

山腹重云锁晚烟，水光逐浪共天连。长桥疑作虹蜺似，落照扁舟湖上眠。
雨后初晴戏作二首·其二
作者：玄烨
朝代：清

新晴雨后映斜阳，草茂花繁处处香。石色苍苔随岸绿，桥边垂柳挂丝长。
雨后戏题回文诗
作者：玄烨
朝代：清

云收晓景霁烟开，曲槛香凝露染苔。分径花光清气爽，纷纷雨思绮文裁。
雨后经明总兵戚继光所作八角石亭
作者：玄烨
朝代：清

华清雨后问安回，徐步山椒到水隈。秋木荒池今白草，寒花故垒旧青苔。精灵销散人何处，功业留传志未灰。为将当年堪拊髀，亭开八角尚崔嵬。
雨后见梅花
作者：玄烨
朝代：清

新雨濛濛宜五沃，蒸霞始放见钱江。初春锦绣铺千树，落日微吟坐北窗。
雨花台
作者：玄烨
朝代：清

何地飞花雨，晴空无片云。江山恣遐瞩，草树出清芬。城郭参差见，楼台远近分。人家百万户，烟火尽氤氲。
雨过锡山
作者：玄烨
朝代：清

轻云冉冉雾弯环，细雨丝丝羃远山。画舫青帘开晓坐，平波漫衍白鸥閒。
雪
作者：玄烨
朝代：清

细玉轻盈下碧霄，和烟飞霰上寒条。片才落地溅溅湿，罗绮花纹处处飘。
雪霁驻跸大同府
作者：玄烨
朝代：清
体裁：七言绝句

骤飘春雪洒惊沙，重向云中过翠华。转盼遐区征调息，期将习俗尚桑麻。
青城道中
作者：玄烨
朝代：清

云屯万骑汗沾濡，不谓凉风满上都。行到青城齐色喜，恍疑人影濯冰壶。
静坐偶成
作者：玄烨
朝代：清

静中危坐忘机巧，无觉有空色相消。浑似太玄非可道，利名终始定难摇。
静坐读书自喻
作者：玄烨
朝代：清

壮年好血气，半老少知闻。顾諟惟当谨，铭盘不至宭。励精勉图治，旰食尽民殷。性理宗濂洛，临摹仿鹅群。煌煌劳梦想，济济咏南薰。悬钟是进德，止辇问停云。怀保编氓苦，惠鲜鳏寡煴。留心刑服念，鄙笑图书焚。优礼任舟楫，凭轩尊典坟。前星诫琢磨，帝子识群分。外戚无矜势，诸王惜旧勋。烽烟熄万里，瀚海畏三军。淮黄关国计，漕运致忧勤。土木毋轻动，民情宜所欣。志广则宽裕，神清息俗纷。由来恶旨酒，自喻喜玄纁。长歌咏白雪，论赋小横汾。几暇讲寥廓，提筹算紫氛。乾阳得复转，测景考斜曛。有始无终叹，为山一篑慬。
静明园喜雨
作者：玄烨
朝代：清

西山初夏玉泉清，暮雨随风满凤城。四野皆沾比屋庆，八荒尽望乐丰盈。
题兰
作者：玄烨
朝代：清

君子之道，闇然日章。蕙兰之质，有风则香。草木培植，格物知详。飞潜动静，各有攸藏。秉精天地，青紫芬芳。产自松岛，移根草堂。
题周文矩画说剑图
作者：玄烨
朝代：清

鹅溪尺幅衣冠古，貌出蒙庄辩论新。剑客满前毛发动，须知绘事亦通神。
题墨竹
作者：玄烨
朝代：清

浓墨丛篁写意生，风枝欲动不闻声。虚怀还待寒松友，记与瑶篇识重轻。
题山水画
作者：玄烨
朝代：清

岭岫嵚崎路渺茫，画工摹写各舒长。云峰四起添山色，竹树重阴致夏凉。最爱萧疏随意笔，可称流动赏心方。依稀岩洞神仙住，那得閒情问草堂。
题张择端清明上河图
作者：玄烨
朝代：清

天津桥下水粼粼，柳外盘舟夹画轮。想见汴京全盛日，春游多少太平人。
题新安道上
作者：玄烨
朝代：清

满目平川映远空，身形少健一衰翁。社前荷锸争春暖，陇畔扶犁趁晚风。雨泽深邀天地德，耕桑还赖穑人功。京南每出同村叟，总得阳和一气中。
题日精门古砚
作者：玄烨
朝代：清

古砚何年斲，云笺写御章。宫门秋雨湿，内殿晚风凉。夕景炉烟动，晴光烛影长。文房友笔墨，洒翰起龙翔。
题朱伦瀚手指画雪梅竹二首·其一
作者：玄烨
朝代：清

指端写出犯寒梅，老干单枝雪里培。疑是江南春色晚，红芳遍野点青苔。
题朱伦瀚手指画雪梅竹二首·其二
作者：玄烨
朝代：清

雪覆石林竹，时催腊尽梅。閒云飘远岫，长对翠屏开。
题朱伦瀚手指画雪梅竹二首·其二
作者：玄烨
朝代：清

雪覆石林竹，时催腊尽梅。閒云飘远岫，长对翠屏开。指端写出犯寒梅，老干单枝雪里培。疑是江南春色晚，红芳遍野点青苔。
题画
作者：玄烨
朝代：清

敞怀潇洒驭风仙，散虑逍遥不记年。名利牵情忙若辈，方知忧乐岂兼全。
题画
作者：玄烨
朝代：清

杖藜端不染轻尘，野趣天然景物新。春水风帆一目尽，孰知逝者太华津。
题画
作者：玄烨
朝代：清

隔溪隐隐见窗纱，几度呼童问酒家。尺幅林峦分远近，画工浓淡最堪誇。
题织图二十三首 其一 第一图
作者：玄烨
朝代：清

豳风曾著授衣篇，蚕事初兴谷雨天。更考公桑传礼制，先宜浴种向晴川。
题织图二十三首 其七 第七图
作者：玄烨
朝代：清

桑田雨足叶蕃滋，恰是春蚕大起时。负筥携筐纷笑语，戴鵀飞上最高枝。
题织图二十三首 其三 第三图
作者：玄烨
朝代：清

红女勤劬日载阳，鸣鸠拂羽恰条桑。只因三卧蚕将老，剪烛频看夜未央。
题织图二十三首 其九 第九图
作者：玄烨
朝代：清

蚕性由来苦畏寒，深垂帘幕夜将阑。炉头更爇松明火，老媪殷勤日探看。
题织图二十三首 其二 第二图
作者：玄烨
朝代：清

柔桑初剪绿参差，陌上归来日正迟。村舍家家帘幕静，春蚕新长再眠时。
题织图二十三首 其二十 第二十图
作者：玄烨
朝代：清

凝膏比洁络新丝，传得仙方色陆离。一代文明资贲饰，须教五采备彰施。
题织图二十三首 其二十一 第二十一图
作者：玄烨
朝代：清

巧样争传濯锦纹，堪怜织女最殷勤。云章霞綵娱人意，自著寻常缟布裙。
题织图二十三首 其二十三 第二十三图
作者：玄烨
朝代：清

已成束帛又缝纫，始得衣裳可庇身。自昔宫庭多浣濯，总怜蚕织重劳人。
题织图二十三首 其二十二 第二十二图
作者：玄烨
朝代：清

手把齐纨冰雪清，秋衣欲制重含情。逡巡莫谩施刀尺，万缕千丝织得成。
题织图二十三首 其五 第五图
作者：玄烨
朝代：清

连宵食叶正纷纷，风雨声喧隔户闻。喜见新蚕瑩似玉，灯前检点最辛勤。
题织图二十三首 其五 第五图
作者：玄烨
朝代：清
体裁：七言绝句

连宵食叶正纷纷，风雨声喧隔户闻。喜见新蚕莹似玉，灯前检点最辛勤。
题织图二十三首 其八 第八图
作者：玄烨
朝代：清

频执纤筐不厌疲，久忘膏沐与调饥。今朝士女欢颜色，看我冰蚕作茧时。
题织图二十三首 其六 第六图
作者：玄烨
朝代：清

爱逢晴日映疏帘，新绿如云叶渐添。天气晴和蚕事广，移筐分箔遍茅檐。
题织图二十三首 其十 第十图
作者：玄烨
朝代：清

自昔蚕缫重妇功，曾闻献茧在深宫。披图喜见累累满，茅屋清光积雪同。
题织图二十三首 其十一 第十一图
作者：玄烨
朝代：清

冰茧方堪作素纨，重绵亦藉禦深寒。就中自有因材法，拣取筐间次第观。
题织图二十三首 其十七 第十七图
作者：玄烨
朝代：清

从来蚕绩女功多，当念勤劳惜绮罗。织妇丝丝经手作，夜寒犹自未停梭。
题织图二十三首 其十三 第十三图
作者：玄烨
朝代：清

炊烟处处绕柴篱，翠釜香生煮茧时。无限经纶从此出，盆头喜色动双眉。
题织图二十三首 其十九 第十九图
作者：玄烨
朝代：清

织纴精勤有季兰，牵丝分理制罗纨。鸣机来往桑阴里，已作吴绡匹练看。
题织图二十三首 其十二 第十二图
作者：玄烨
朝代：清

一年蚕事已成功，历数从前属女红。闻说及时还窖茧，荷锄又向绿阴中。
题织图二十三首 其十五 第十五图
作者：玄烨
朝代：清

劳劳拜簇祭神桑，喜得丝成愿已偿。自是西陵功德盛，万年衣被泽无疆。
题织图二十三首 其十八 第十八图
作者：玄烨
朝代：清

无衣卒岁早关情，寒气催人蟋蟀声。茅屋疏篱秋夜永，短檠相对络丝成。
题织图二十三首 其十六 第十六图
作者：玄烨
朝代：清

绿阴掩映野人家，每到蚕时静不哗。一自夏初成茧后，篱边新听响缫车。
题织图二十三首 其十四 第十四图
作者：玄烨
朝代：清

蛾儿布子如金粟，水际分飞任所之。莫令茧丝遗利尽，来年留作授衣资。
题织图二十三首 其四 第四图
作者：玄烨
朝代：清

春深处处掩茅堂，满架吴蚕妇子忙。料得今年收茧倍，冰丝雪缕可盈筐。
题织图二十三首·第一图
作者：玄烨
朝代：清

豳风曾著授衣篇，蚕事初兴谷雨天。更考公桑传礼制，先宜浴种向晴川。柔桑初剪绿参差，陌上归来日正迟。村舍家家帘幕静，春蚕新长再眠时。红女勤劬日载阳，鸣鸠拂羽恰条桑。只因三卧蚕将老，剪烛频看夜未央。春深处处掩茅堂，满架吴蚕妇子忙。料得今年收茧倍，冰丝雪缕可盈筐。连宵食叶正纷纷，风雨声喧隔户闻。喜见新蚕瑩似玉，灯前检点最辛勤。爱逢晴日映疏帘，新绿如云叶渐添。天气晴和蚕事广，移筐分箔遍茅檐。桑田雨足叶蕃滋，恰是春蚕大起时。负筥携筐纷笑语，戴鵀飞上最高枝。频执纤筐不厌疲，久忘膏沐与调饥。今朝士女欢颜色，看我冰蚕作茧时。蚕性由来苦畏寒，深垂帘幕夜将阑。炉头更爇松明火，老媪殷勤日探看。自昔蚕缫重妇功，曾闻献茧在深宫。披图喜见累累满，茅屋清光积雪同。冰茧方堪作素纨，重绵亦藉禦深寒。就中自有因材法，拣取筐间次第观。一年蚕事已成功，历数从前属女红。闻说及时还窖茧，荷锄又向绿阴中。炊烟处处绕柴篱，翠釜香生煮茧时。无限经纶从此出，盆头喜色动双眉。蛾儿布子如金粟，水际分飞任所之。莫令茧丝遗利尽，来年留作授衣资。劳劳拜簇祭神桑，喜得丝成愿已偿。自是西陵功德盛，万年衣被泽无疆。绿阴掩映野人家，每到蚕时静不哗。一自夏初成茧后，篱边新听响缫车。从来蚕绩女功多，当念勤劳惜绮罗。织妇丝丝经手作，夜寒犹自未停梭。无衣卒岁早关情，寒气催人蟋蟀声。茅屋疏篱秋夜永，短檠相对络丝成。织纴精勤有季兰，牵丝分理制罗纨。鸣机来往桑阴里，已作吴绡匹练看。凝膏比洁络新丝，传得仙方色陆离。一代文明资贲饰，须教五采备彰施。巧样争传濯锦纹，堪怜织女最殷勤。云章霞綵娱人意，自著寻常缟布裙。手把齐纨冰雪清，秋衣欲制重含情。逡巡莫谩施刀尺，万缕千丝织得成。已成束帛又缝纫，始得衣裳可庇身。自昔宫庭多浣濯，总怜蚕织重劳人。
题耕图二十三首 其一 第一图
作者：玄烨
朝代：清

暄和节候肇农功，自此勤劳处处同。早辨东田穜稑种，褰裳涉水浸筠笼。
题耕图二十三首 其七 第七图
作者：玄烨
朝代：清

一年农事在春深，无限田家望岁心。最爱清和天气好，绿畴千顷露秧针。
题耕图二十三首 其三 第三图
作者：玄烨
朝代：清

每当旰食念民依，南亩三时愿不违。已见深耕还易耨，绿蓑青笠雨霏霏。
题耕图二十三首 其九 第九图
作者：玄烨
朝代：清

青葱刺水满平川，移植西畴更勃然。节序惊心芒种迫，分秧须及夏初天。
题耕图二十三首 其二 第二图
作者：玄烨
朝代：清

土膏初动正春晴，野老支筇早课耕。辛苦田家惟穑事，陇边时听叱牛声。
题耕图二十三首 其二十 第二十图
作者：玄烨
朝代：清

作苦三时用力深，簸扬偏爱近风林。须知白粲流匙滑，费尽农夫百种心。
题耕图二十三首 其二十一 第二十一图
作者：玄烨
朝代：清

经营阡陌苦胼胝，艰食由来念阻饥。且喜稼成登石硙，从兹鼓腹乐雍熙。
题耕图二十三首 其二十三 第二十三图
作者：玄烨
朝代：清

东畴举趾祝年丰，喜见盈宁百室同。粒我烝民遗泽远，吹豳击鼓报难穷。
题耕图二十三首 其二十二 第二十二图
作者：玄烨
朝代：清

仓箱顿满各欣然，补葺牛牢雨雪天。盼到盖藏休暇日，从前拮据已经年。
题耕图二十三首 其五 第五图
作者：玄烨
朝代：清

老农力穑虑偏周，早夜扶犁未肯休。更驾乌犍施碌碡，好教春水满平畴。
题耕图二十三首 其八 第八图
作者：玄烨
朝代：清

从来土沃藉农勤，丰歉皆由用力分。薙草洒灰滋地利，心期千亩稼如云。
题耕图二十三首 其六 第六图
作者：玄烨
朝代：清

农家布种避春寒，甲坼初萌最可观。自昔虞书传播谷，民间莫作等閒看。
题耕图二十三首 其十 第十图
作者：玄烨
朝代：清

千畦水泽正瀰瀰，竞插新秧恐后时。亚旅同心欣力作，月明归去莫嫌迟。
题耕图二十三首 其十一 第十一图
作者：玄烨
朝代：清

丰苗翼翼出清波，荑稗丛生可若何。非种自应芟薙尽，莫教稂莠败嘉禾。
题耕图二十三首 其十七 第十七图
作者：玄烨
朝代：清

南亩秋来庆阜成，瞿瞿未释老农情。霜天晓起呼邻里，遍听村村打稻声。
题耕图二十三首 其十三 第十三图
作者：玄烨
朝代：清

䆉稏盈畦日正长，复勤穮蓘下方塘。堪怜曝背炎蒸下，惟冀青畴发紫芒。
题耕图二十三首 其十九 第十九图
作者：玄烨
朝代：清

谩言嘉谷可登盘，糠秕还忧欲去难。粒粒皆从辛苦得，农家真作雨珠看。
题耕图二十三首 其十二 第十二图
作者：玄烨
朝代：清

曾为耘苗结队行，更忧宿草去还生。陇间馈馌频来往，劳勚田家妇子情。
题耕图二十三首 其十五 第十五图
作者：玄烨
朝代：清

满目黄云晓露晞，腰镰穫稻喜晴晖。儿童处处收遗穗，村舍家家荷担归。
题耕图二十三首 其十八 第十八图
作者：玄烨
朝代：清

秋林茅屋晚风吹，杵臼相依近短篱。比舍舂声如和荅，家家篝火夜深时。
题耕图二十三首 其十六 第十六图
作者：玄烨
朝代：清

年谷丰穰万宝成，筑场纳稼积如京。回思望杏瞻蒲日，多少辛勤感倍生。
题耕图二十三首 其十四 第十四图
作者：玄烨
朝代：清

塍田六月水泉微，引溜通渠迅若飞。转尽桔槔筋力瘁，斜阳西下未言归。
题耕图二十三首 其四 第四图
作者：玄烨
朝代：清

东阡西陌水潺湲，扶耖泥涂未得閒。为念饔飧由力作，敢辞竭蹶向田间。
题耕图二十三首·第一图
作者：玄烨
朝代：清

暄和节候肇农功，自此勤劳处处同。早辨东田穜稑种，褰裳涉水浸筠笼。土膏初动正春晴，野老支筇早课耕。辛苦田家惟穑事，陇边时听叱牛声。每当旰食念民依，南亩三时愿不违。已见深耕还易耨，绿蓑青笠雨霏霏。东阡西陌水潺湲，扶耖泥涂未得閒。为念饔飧由力作，敢辞竭蹶向田间。老农力穑虑偏周，早夜扶犁未肯休。更驾乌犍施碌碡，好教春水满平畴。农家布种避春寒，甲坼初萌最可观。自昔虞书传播谷，民间莫作等閒看。一年农事在春深，无限田家望岁心。最爱清和天气好，绿畴千顷露秧针。从来土沃藉农勤，丰歉皆由用力分。薙草洒灰滋地利，心期千亩稼如云。青葱刺水满平川，移植西畴更勃然。节序惊心芒种迫，分秧须及夏初天。千畦水泽正瀰瀰，竞插新秧恐后时。亚旅同心欣力作，月明归去莫嫌迟。丰苗翼翼出清波，荑稗丛生可若何。非种自应芟薙尽，莫教稂莠败嘉禾。曾为耘苗结队行，更忧宿草去还生。陇间馈馌频来往，劳勚田家妇子情。䆉稏盈畦日正长，复勤穮蓘下方塘。堪怜曝背炎蒸下，惟冀青畴发紫芒。塍田六月水泉微，引溜通渠迅若飞。转尽桔槔筋力瘁，斜阳西下未言归。满目黄云晓露晞，腰镰穫稻喜晴晖。儿童处处收遗穗，村舍家家荷担归。年谷丰穰万宝成，筑场纳稼积如京。回思望杏瞻蒲日，多少辛勤感倍生。南亩秋来庆阜成，瞿瞿未释老农情。霜天晓起呼邻里，遍听村村打稻声。秋林茅屋晚风吹，杵臼相依近短篱。比舍舂声如和荅，家家篝火夜深时。谩言嘉谷可登盘，糠秕还忧欲去难。粒粒皆从辛苦得，农家真作雨珠看。作苦三时用力深，簸扬偏爱近风林。须知白粲流匙滑，费尽农夫百种心。经营阡陌苦胼胝，艰食由来念阻饥。且喜稼成登石硙，从兹鼓腹乐雍熙。仓箱顿满各欣然，补葺牛牢雨雪天。盼到盖藏休暇日，从前拮据已经年。东畴举趾祝年丰，喜见盈宁百室同。粒我烝民遗泽远，吹豳击鼓报难穷。
题苏轼墨竹
作者：玄烨
朝代：清

径尺筼筜墨浅深，雪堂健笔势千寻。纵饶凝露春梢色，不比凌霜挺节心。
题西溪山庄以竹窗二字书赐高士奇
作者：玄烨
朝代：清

花源路几重，柴桑皆沃土。烟翠竹窗幽，雪香梅岸古。
题边景昭鸣禽图
作者：玄烨
朝代：清

青绿缤纷巧画工，鸣禽对对绕芳丛。黄莺能语吟高树，白燕低飞喜惠风。骚人纸上贪春昼，客旅村中知气融。无意篷窗真伪辨，枝头犹带艳林红。
题闽粤进贡小香荔枝
作者：玄烨
朝代：清

闽粤山川产绛囊，味参崖蜜色含香。大官先散词林客，捧出瑶阶和玉浆。
风入松·腊日
作者：玄烨
朝代：清

冲寒待腊雪花飘。词意并琴挑。嘉平岁暮春光近，朔风冽、裘暖狐貂。须晓民间衣薄，那知宫里宽饶。隆冬气惨绛香烧。披览共仙韶。毡帘软幕凉还透，微云一抹散琼瑶。听得梅将开也，先看绿萼清标。
风阻驻跸白洋湖偶成
作者：玄烨
朝代：清

平波数顷似江声，风阻湖边一日程。可笑当年巡幸远，依稀吴越列行营。
风雪致祷遂尔晴霁
作者：玄烨
朝代：清

塞外春深雨雪频，寒风犹自拂征尘。昨朝遣祀咨宗伯，已见遥天霁色新。
飞来峰
作者：玄烨
朝代：清

岩岫崚增洞壑奇，悬藤古木半迷离。冷泉亭子清溪上，谁识源头混混时。
饯大学士李光地暂回闽省
作者：玄烨
朝代：清

恊恭惟得老成儒，味道经书翊庙谟。白发辞君千里去，丹心捧日寸诚敷。秋霜昔岁明臣节，昆玉冲襟决胜符。暂别恩荣宸翰饯，勿劳远念慰长途。
饯闽抚陈瑸
作者：玄烨
朝代：清

留犊从来汉史传，建牙分阃赖官贤。宽严驭吏须交勉，教养宜民务使全。岭海屏藩消蜃气，关山保障息烽烟。迎年节近新春至，援笔枫宸饯别篇。
马上口占
作者：玄烨
朝代：清

夏日桥头望远山，儿童戏水水潺潺。烟云数里方知异，野树汀花白昼閒。
驻跸丰润城西
作者：玄烨
朝代：清

旌门铙吹发云璈，行漏声传帐殿高。欲向山头望明月，恐惊霄汉避龙镳。
驻跸乌喇之船厂忆壬戌春夏巡行此地每五日一奏请圣祖母太皇太后安今不可得矣书志慨慕
作者：玄烨
朝代：清
体裁：七言绝句

曾问慈宁草奏笺，夜张银烛大江边。重来往事俄追忆，转眼光阴十七年。
驻跸兴安八首
作者：玄烨
朝代：清

祖德隆三后，天心廓九围。讴歌通毳幕，风雨想戎衣。一自车书合，长看职贡归。黄图无内外，时迈有光辉。特奉仙舆出，晴峦驻羽旄。风多停彩扇，驿远进冰桃。丽草金莲涌，浓阴碧树高。墉台新月上，广乐奏云璈。重岭叠云烟，旌旗拂塞天。草香薰翠幄，花暖接红川。雁碛长城外，龙荒胜地传。回瞻亭障远，千里抱幽燕。六月浮埃净，高居暑气消。千山低接帐，万木迥凌霄。地拥边沙阔，天临塞曲遥。封章达行在，银烛秉凉宵。虎戟閒清候，逍遥览物华。烟笼千树柳，暑发四时花。风土暄凉异，山川道里赊。濯枝新雨歇，皎皎散飞霞。地脉连荒服，山形赴上陉。炎歊移月令，分野别星经。桦屋参覃白，松林断续青。云沙一万里，属国尽来庭。边云澄霁色，山翠点行衣。马引雕弓过，禽连羽箭飞。旌旗开一面，草树入长围。我武当蒐狩，非因耀德威。紫塞行巡日，雕舆问俗年。大庖陈折俎，仙醴秩初筵。屏翰金汤壮，光华赐予宣。示慈良有意，裒对在敷天。
驻跸兴安八首·其一
作者：玄烨
朝代：清

祖德隆三后，天心廓九围。讴歌通毳幕，风雨想戎衣。一自车书合，长看职贡归。黄图无内外，时迈有光辉。
驻跸兴安八首·其七
作者：玄烨
朝代：清

边云澄霁色，山翠点行衣。马引雕弓过，禽连羽箭飞。旌旗开一面，草树入长围。我武当蒐狩，非因耀德威。
驻跸兴安八首·其三
作者：玄烨
朝代：清

重岭叠云烟，旌旗拂塞天。草香薰翠幄，花暖接红川。雁碛长城外，龙荒胜地传。回瞻亭障远，千里抱幽燕。
驻跸兴安八首·其二
作者：玄烨
朝代：清

特奉仙舆出，晴峦驻羽旄。风多停彩扇，驿远进冰桃。丽草金莲涌，浓阴碧树高。墉台新月上，广乐奏云璈。
驻跸兴安八首·其五
作者：玄烨
朝代：清

虎戟閒清候，逍遥览物华。烟笼千树柳，暑发四时花。风土暄凉异，山川道里赊。濯枝新雨歇，皎皎散飞霞。
驻跸兴安八首·其八
作者：玄烨
朝代：清

紫塞行巡日，雕舆问俗年。大庖陈折俎，仙醴秩初筵。屏翰金汤壮，光华赐予宣。示慈良有意，裒对在敷天。
驻跸兴安八首·其六
作者：玄烨
朝代：清

地脉连荒服，山形赴上陉。炎歊移月令，分野别星经。桦屋参覃白，松林断续青。云沙一万里，属国尽来庭。
驻跸兴安八首·其四
作者：玄烨
朝代：清

六月浮埃净，高居暑气消。千山低接帐，万木迥凌霄。地拥边沙阔，天临塞曲遥。封章达行在，银烛秉凉宵。
驻跸南苑遣使恭进太皇太后鲜果
作者：玄烨
朝代：清

日永离宫节候新，薰风早已献嘉珍。赤瑛盘内甘鲜果，奉进瑶池第一人。
驻跸大凌河
作者：玄烨
朝代：清

归骑云屯向晚过，升平笳吹动铙歌。光摇幕火繁星灿，影暗旗风野雾多。兵气已销沙右所，军声犹壮大凌河。丰京老将还能说，曾记前途自倒戈。
驻跸奉天府
作者：玄烨
朝代：清
体裁：五言律诗

四海为家日，鸣銮过旧京。新丰安可并，若水事堪并。城市风犹古，弦歌化渐行。巍峨城阙在，往岁几经营。
驻跸平家滩
作者：玄烨
朝代：清

銮舆驻跸近沧浪，行殿崔嵬对夕阳。郊外村庄时极目，秋成处处有风光。
驻跸归化城
作者：玄烨
朝代：清
体裁：七言律诗

一片孤城古塞西，霜寒木落驻旌霓。恩施域外心无倦，威慑荒遐化欲齐。归戍健儿欣日暇，放閒战马就风嘶。五原旧是烽烟地，亭障安恬静鼓鼙。
驻跸杭州府
作者：玄烨
朝代：清

越境湖山秀，文风天地成。南临控禹穴，西枕俯蓬瀛。容与双峰近，徘徊数句盈。民心多爱戴，少慰始终情。
驻跸江宁偶述
作者：玄烨
朝代：清
体裁：七言律诗

云覆轻阴雨净尘，南巡又隔十经春。山河旧数陪京重，士庶今看沐化淳。古巷乌衣人已换，芳洲白鹭迹成陈。元元亿万咸安乐，教养休和属大钧。
驻跸江宁雨后幸雨花台
作者：玄烨
朝代：清

膏澍一夜雨，初晓喜晴辉。警跸长千里，鸣銮不阖扉。人勤并物盛，官守莫心违。出京迟日久，怯暑便思归。
驻跸淮安一宿即过
作者：玄烨
朝代：清

鹅黄垂柳迓清明，野望湖边远碧横。古渡烟波春色好，新堤静溜水心平。杏花才吐梅先尽，鸲鹆偏言莺未鸣。迅速行舟惟一目，何关有意与无情。
驻跸灵鹫峰文殊寺
作者：玄烨
朝代：清

地敞层台近，林开法象遥。香泉分乳钵，佛火簇松寮。绀马迎銮入，珠幢引队飘。竺兰遗迹在，选胜历山椒。
驻跸石景山
作者：玄烨
朝代：清

驻跸荒亭日欲斜，潺湲石溜滴云霞。鸾旗飘动连香草，龙骑骖驔映野花。岩洞幽深无鸟迹，峰崖高处有人家。青山绿水谁能识，怀古登临玩物华。
驻跸碧云寺
作者：玄烨
朝代：清

山寺通幽境，莺啼绿树枝。幡虹迎玉辇，刹凤驻云旗。翠麓三乘辟，佳辰万骑宜。松阴辉落景，游豫近臣知。
驻跸蓟州城南远眺山村
作者：玄烨
朝代：清

万骑骖驔拥蓟城，风行雷出远天清。微霜细草野狐惧，寒露荒烟山鸟鸣。捲幔浮凉侵帐殿，倚床明月似都京。欣随圣母游情旷，深夜还思勉愫诚。
驻跸辽阳夜深对月用唐太宗辽城望月诗原韵
作者：玄烨
朝代：清

夜气澄炎景，清光渡海碣。流云渐稀朗，繁星粲如缀。蟾殿魄初明，冰轮影未缺。怀古听行漏，素心良蕴结。旷然望九霄，妖氛尽殄灭。
驻跸金山
作者：玄烨
朝代：清

烟雾空濛水国昏，夜移凤舸泊山门。然犀欲照鼋鼍窟，卧听涛声自吐吞。
驻跸金陵以方物寄献两宫
作者：玄烨
朝代：清

深宫违定省，经月恋晨昏。率土方为养，苍生共戴尊。题书千里重，托物寸心存。遣使旌门外，踟蹰望九阍。
高旻寺塔顶放光
作者：玄烨
朝代：清

塔顶丹霄近，光函宜日中。成平愿地久，熙皞似山崇。不识昙云法，先知寰海同。回舟何怪速，心急盻潮风。
高邮湖见居民田庐多在水中因询其故恻然念之
作者：玄烨
朝代：清

淮扬罹水灾，流波常浩浩。龙舰偶经过，一望类洲岛。田亩尽沉沦，舍庐半倾倒。㷀㷀赤子民，栖栖卧深潦。对之心惕然，无策施襁褓。夹岸罗黔黎，跽陈进耆老。？诹不厌频，利弊细探讨。饥寒或有由，良惭奉苍颢。古人念一夫，何况睹枯槁。凛凛夜不寐，忧勤惄如捣。亟图浚治功，拯济须及早。会当复故业，咸令乐怀保。
高邮湖见居民田庐多在水中因询其故恻然念之
作者：玄烨
朝代：清
体裁：古风

淮扬罹水灾，流波常浩浩。龙舰偶经过，一望类洲岛。田亩尽沉沦，舍庐半倾倒。㷀㷀赤子民，栖栖卧深潦。对之心惕然，无策施襁褓。夹岸罗黔黎，跽陈进耆老。�诹不厌频，利弊细探讨。饥寒或有由，良惭奉苍颢。古人念一夫，何况睹枯槁。凛凛夜不寐，忧勤惄如捣。亟图浚治功，拯济须及早。会当复故业，咸令乐怀保。
鹤
作者：玄烨
朝代：清

夜警三霄露，秋凌万里云。立同薛稷画，舞忆鲍昭文。
鹧鸪天·擎盖荷珠
作者：玄烨
朝代：清

数亩芳塘花未开。荷珠清露落莓苔。雨凉翡翠摇歌扇，风弄蜻蜓逐水隈。乳燕舞，晓莺来。炎天还似未春回。葛衣日暮丝丝冷，丹槛泉声处处催。
鹫峰
作者：玄烨
朝代：清
体裁：七言绝句

何处飞来一块石，嵌空岩窦作玲珑。下临巨涧淙淙冷，上荫长松谡谡风。
麦秋盈野志喜
作者：玄烨
朝代：清

去冬盈尺雪占年，今夏翛翛麦陇全。万亩皆齐诞降谷，千家秀实已登阡。先忧旸雨惟民疾，后乐时丰纪玉笺。志喜雕虫晚学愧，薰风南至影花砖。
黄河
作者：玄烨
朝代：清
体裁：古风

洪流远且长，迢遥逾塞垣。旋绕几曲折，沙杂波涛浑。渐下渐开拓，建瓴势迅奔。所经虽绵邈，脉络自有根。东南藉挽输，疏瀹频讨论。昔岁省堤防，淮济亲临轩。今兹历大荒，羽卫成云屯。崚嶒两岸间，天寒落涨痕。冰澌断更续，晶晶耀朝暾。此中地沃饶，水草佳且繁。昔人议收复，斯举诚难言。观俗抚幽遐，老幼争攀援。殊方亦苍赤，咸施沐浴恩。期令归化意，来者如河源。昼夜入沧海，包括弥乾坤。
黄河舟行即事
作者：玄烨
朝代：清
体裁：五言律诗

五月山巅雪，四时不见花。临流皆险浪，步岸是丛葭。心为万年计，身离百日家。郅支函首至，从此靖龙沙。
黄腊梅
作者：玄烨
朝代：清

腊后江南得早梅，春迟北地见花开。不随岸柳初眠候，祇伴寒松破冻回。
黄草川
作者：玄烨
朝代：清

烟沙一片塞天围，旧说秋高苜蓿肥。今日边屯皆乐土，茅檐松火接金微。
黄金台怀古
作者：玄烨
朝代：清

昭王礼贤士，筑馆黄金台。矫矫昌国君，奋袂起尘埃。下齐七十城，声振沧海隈。汶篁植蓟邱，岂曰非雄才。遗迹虽榛芜，千载犹低佪。市骏固有术，贵在先龙媒。但得一士贤，可以收群材。
黑龙潭
作者：玄烨
朝代：清

暗通山下草，流出涧边花。空潭深静处，洒翰动龙蛇。
龙泉寺
作者：玄烨
朝代：清

狭径才容骑，香台欲起龙。悬崖千仞落，断碣百年封。泉细通幽壑，庭深暗古松。临高一骋望，积翠霭重重。
龙门
作者：玄烨
朝代：清

绝巘何时凿五丁，双崖万仞辟门屏。潺湲塞水嵯峨石，振旅归来定勒铭。
偶成·其一
作者：玉
朝代：清
体裁：五言绝句

住山不得意，多为山有名。安得无名山，寂寞终此生。
偶成·其二
作者：玉
朝代：清
体裁：五言绝句

行到无人处，山深云更深。一泉藏众石，悠然见古心。
天河
作者：玉
朝代：清
体裁：七言律诗

谁向青天建禹功，一河高凿势沈雄。两崖星似人竞渡，万里光如练扫空。静对霜庭思汗漫，偶逢月夜影朦胧。灵槎何日重相访，独指仙源一放篷。
次官雪眉刺史韵
作者：玉
朝代：清
体裁：五言律诗

投老归丘壑，竹中门懒开。岚光扫不去，云影拂还来。花发蜂争蜜，斋馀鸟下台。层岩怀故旧，日上两三回。
游范靖赤南庄
作者：玉
朝代：清
体裁：五言律诗

曙色践云背，乘驴下岱岑。为寻南郭子，偶度北城阴。相见忘宾主，倾怀恣笑吟。素磁传菉竹，共慰出尘心。
题自画小幅
作者：玉京道人
朝代：清

沙鸥同住水云乡，不记荷花几度香。颇怪麻姑太多事，犹知人世有沧桑。
宿大觉寺
作者：玉保
朝代：清

信宿招提境，西风坐夜阑。不知岚气近，但觉客衣单。径折泉争赴，山高月易寒。更无尘世想，倚枕笑邯郸。
宿姚家庄
作者：玉保
朝代：清

驱车投荒村，夕阳满林薄。田家重款宾，殷勤开草阁。自云城中人，家世久萧索。徙居牛栏山，胼胝事耕作。薄田仅数亩，糊口异飘泊。迄今三世余，母子保藜藿。城中多族党，当时竞炫烁。一再过其门，嗣续叹日削。担种两不能，此身竟何托。白屋无冻馁，朱门有沟壑。君看贵家子，往往悲中落。闻言心惨凄，是非感今昨。凉月隔林来，西风卷疏箨。
弈枰
作者：玉保
朝代：清

一著谁能让，枰中莫苦寻。不曾闻落子，何处有机心。局外观常静，谈余数亦深。自来疏坐稳，狡狯性难任。
昆明湖
作者：玉保
朝代：清

万顷烟波望欲迷，石桥风定乱蝉嘶。云浮金凤巢阿阁，日照铜牛卧大堤。燠馆凌霄丹嶂迥，水师校战彩帆齐。圣皇自有平时备，郑重将军旧鼓鼙。
西山道中
作者：玉保
朝代：清

极目西山宿雾屯，行行小憩叩柴门。蒹葭风冷澄秋水，荞麦花开带远村。担榼快闻呼妇子，筑场几处散鸡豚。田家剥枣争留客，丹实离离压短垣。
题覃溪前辈朱碧山银槎图卷
作者：玉保
朝代：清

酒泉无源天上来。酣嬉往往沈雄才。欲挽狂澜导东海，仙槎缥缈银为杯。有元朱氏创酒器，张骞轶事形模开。雕锼密栗详款识，携来满几云皑皑。当时虞揭恣玩赏，竹坨雅咏尤工裁。覃溪先生非饮客，制图毫发何精该。我对此图重叹息，匠心独造惊风雷。小器易盈此能受，光涵天宇穷八垓。欹器易侧此不倚，平凌海市浮蓬莱。向使此槎无识者，沈沦市肆同樽罍。贩夫俗子任酣畅，淋漓颠倒缁尘埃。一自拂拭遭巨眼，练光浮蚁澄香醅。艺苑图书共灿烂，尽洗醉眼登天台。从来奇物不终晦，安能酒食相趋陪。伫看什袭进天府，鸡彝龙勺辉去台。
北海
作者：玉并
朝代：清

坐待银蟾月，来从玉蝀桥。名山呼万岁，胜地踵三朝。云树帘舒卷，风荷扇动摇。液池无弋钓，鹣鲽最逍遥。
和夫子读留侯传作
作者：玉并
朝代：清

早逢黄石公，暮访赤松子。人比鲁连豪，伍无樊哙耻。英雄富贵总成空，辟谷宜从进履始。少年便学长不死，永保貌如妇人美。
太平花
作者：玉并
朝代：清

粉团黏住旧繁华，本穴徵祥竟共夸。三十六宫春自好，年年开落太平花。
红树水仙画幅并题
作者：玉并
朝代：清

矗矗悬崖浅浅滩，碧藤红叶翳清寒。一双龙缟凌波袜，来往蓬瀛不蹑鸾。
自题梅花绿端砚
作者：玉并
朝代：清

人住绿梅移，眉比梅花绿。不用画双蛾，写鸳鸯卅六。
夜宿紫阳宫听瀑
作者：玉德
朝代：清

不辨风声是雨声，松涛瀑布枕边生。空山大谷鸣金铁，威壮元戎万马行。
沁园春·睡燕
作者：王一元
朝代：清

营罢新巢，王谢堂前，午风正微。为春光澹宕，也如人倦，余寒料峭，懒逐鹃啼。学得鸳鸯，迷他蛱蝶，交颈雕梁暂息机。酣眠好，喜纤尘不动，稳称双栖。梦中犹自交飞。怪海国、冥冥顷刻归。想乌衣巷口，旧游恍惚，昭阳殿里，往事依稀。掠水还惊，蹴花终幻，可似邯郸去路迷。帘栊畔，被鹦歌唤醒，怨煞斜晖。
沁园春·睡燕
作者：王一元
朝代：清
体裁：词

营罢新巢，王谢堂前，午风正微。为春光澹宕，也如人倦，馀寒料峭，懒逐鹃啼。学得鸳鸯，迷他蛱蝶，交颈雕梁暂息机。酣眠好，喜纤尘不动，稳称双栖。梦中犹自交飞。怪海国、冥冥顷刻归。想乌衣巷口，旧游恍惚，昭阳殿里，往事依稀。掠水还惊，蹴花终幻，可似邯郸去路迷。帘栊畔，被鹦歌唤醒，怨煞斜晖。
百字令·马缨花
作者：王一元
朝代：清

柔条翠葆，看纷披似剪，垂垂芳树。暮卷朝舒如有约，好傍小窗清暑。怯不禁风。娇宜泫雨，似有浓香度。新秋近也，繁花忽绽千缕。绝似揉碎红丝，带将晓露，缀向枝头去。是叶是花浑不辩，只辩淡红攒处。弱线空牵，同心欲绾，爱煞停针女。拈归绣阁，几回错认绒吐。
蝶恋花·铁马
作者：王一元
朝代：清

轻脆琉璃刚径寸，惯向虚檐，弄尽悠扬韵。疑是帘钩垂未定，劳他燕子惊心认。旅馆黄昏乡梦近，薄醉醒来，几度西风紧。月又朦胧灯又烬，生生引起离人恨。
贺李鸿章七十寿联
作者：王万芳
朝代：清
体裁：联

清秘十年曰甫逾壮，节钺十年曰甫逾强，迨是秩开第七，已历考中书，算八千岁一春，八千岁一秋，奚论绛人甲子；东南一役文正相焉，西北一役文襄相焉，惟公鼎峙而三，且兼威绝国，合四海还四海，九州更九州，来询黄阁起居。
挽张之洞联
作者：王万震
朝代：清
体裁：联

知感佩觿年，忆自传经石室、从政桓廔，仕学及公门，一脉渊原溯江汉；勋隆调鼎日，何当负扆方资、骑箕竟逝，安危系天下，九州华表仰云霄。
清明前一日同查耦耕赵小谷修褉并赠其行
作者：王世忠
朝代：清
体裁：五言律诗

同作天涯客，樽前惜别身。落花寒食雨，载酒永和春。草色长亭路，鞭丝曲水滨。徘徊云树外，犹自望车尘。
游华氏延绿阁赠海初前辈四首
作者：王世忠
朝代：清

旷世箕裘绿再延，一丘一壑倍缠绵。读书已满五千卷，游宦无过二十年。劫后沧桑凉似梦，望中池馆逸于仙。弓河地上重栽树，桃李阴阴起暮烟。乞还初服返巾车，为欲名山补读书。垂柳当门陶令宅，浣花临水杜陵居。千竿竹翠抽新笋，半亩苔阴摘晚蔬。寄语南阳诸父老，使君无事自携锄。重城苍翠列如屏，云外钟声花外听。话旧衫痕春酒绿，课儿书味夜灯青。山中招隐双蓬鬓，海内倦游一草亭。最是凭栏吟眺处，清池岩石影珑玲。萧萧云壑带茅茨，韵事还兼笔一枝。画不求工才入妙，官因遗爱去留思。箧留先业买山券，袖有贫交乞米书。期许初心原不负，耕桑也是报明时。
游华氏延绿阁赠海初前辈四首·其一
作者：王世忠
朝代：清

旷世箕裘绿再延，一丘一壑倍缠绵。读书已满五千卷，游宦无过二十年。劫后沧桑凉似梦，望中池馆逸于仙。弓河地上重栽树，桃李阴阴起暮烟。
游华氏延绿阁赠海初前辈四首·其三
作者：王世忠
朝代：清

重城苍翠列如屏，云外钟声花外听。话旧衫痕春酒绿，课儿书味夜灯青。山中招隐双蓬鬓，海内倦游一草亭。最是凭栏吟眺处，清池岩石影珑玲。
游华氏延绿阁赠海初前辈四首·其二
作者：王世忠
朝代：清

乞还初服返巾车，为欲名山补读书。垂柳当门陶令宅，浣花临水杜陵居。千竿竹翠抽新笋，半亩苔阴摘晚蔬。寄语南阳诸父老，使君无事自携锄。
游华氏延绿阁赠海初前辈四首·其四
作者：王世忠
朝代：清

萧萧云壑带茅茨，韵事还兼笔一枝。画不求工才入妙，官因遗爱去留思。箧留先业买山券，袖有贫交乞米书。期许初心原不负，耕桑也是报明时。
挽张之洞联
作者：王世永
朝代：清
体裁：联

旧学读破万卷，新法博通五洲，多艺多才，巍然一老灵光殿；美政传咏荆南，大星惊陨冀北，感时感事，怅矣千秋堕泪碑。
远山
作者：王世济
朝代：清

山深万古静，变态一时形。呼吸通天气，阴阳拔地灵。日升先顶赤，雨洗着根青。极目渺无际，遥遥翠作屏。
灵山峡
作者：王世琛
朝代：清

瘴锁双峰合，江穿一线通。崩崖飞飓母，落日啸猿公。林暗苍梧雨，波翻厓海风。朝朝啼杜宇，萧瑟似巴东。
登楼
作者：王世琛
朝代：清

万里辞吴会，经年滞越舟。两行乡国泪，独上海山楼。飓母威难近，蛮云瘴不收。炎荒非我土，何事爱南游？
英州道中寄大兄
作者：王世琛
朝代：清

江岸草萋萋，愁悬落日低。天涯两兄弟，客路各东西。眠食知何似，音书莫懒题。遥怜端水上，惟听子规啼。
英州道中寄大兄·其二
作者：王世琛
朝代：清

十年惭负土，万里客炎荒。洒竹无枯泪，听猿有寸肠。故乡秋水阔，归路岭云黄。何处牛眠好，愁心日又长。
过耒阳吊少陵墓
作者：王世琛
朝代：清

欲奠孤坟撷涧蔬，西风荒草遍寒墟。行吟终傍灵均泽，痛哭空陈贾傅书。三赋辉光东观后，万方兵革北征初。故人太慰真知己，歌罢陈陶恨有余。
题中兴碑后有感鲁公故事
作者：王世琛
朝代：清

白发萧萧走贼营，丹心原不恋余生。谁将旧德投豺虎，翻道君王用老成。
题昼三照
作者：王世琛
朝代：清

边草初枯猎马肥，甲光照日散金微。健儿羌笛三声晚，射虎归来雪满衣。
题洞庭东西两山图寄赣州观察兄五十韵
作者：王世琛
朝代：清

少小嬉游地，今来入画禅。东西两拳石，上下一青天。冉冉分朝翠，霏霏合暮烟。晴光摇海澨，寒影落鸥边。月上胥毋顶，霞横缥缈巅。盘根侵浪出，叠嶂荡云穿。几席规吴市，阶庭甃越川。十洲疑在眼，九点渺无埏。一辆登山屐，三更载酒船。幽寻随处好，清景逐时迁。岳渎经函秘，荆巴地道连。春坛留药灶，夜宴驻鸾軿。挂席吴娃去，歌芝汉皓旋。故宫销暑殿，荒井蛰龙渊。风起银涛立，岚开玉镜圆。三江流似带，群岛贴如钿。平远图倪叟，嵚？拜米颠。经冬云树暗，不夜露华然。松亚高低杀，鸡鸣远近阡。结茅依洞府，嵌石莳湖田。晓暮听鼍鼓，阴晴验藓钱。篱疏张雉网，沙暖曝鱼筌。野径皆亭榭，村歌倚管弦。招邀来近局，欢洽竞烹鲜。生事惟耕作，间时只醉眠。沧桑几更历，风俗独淳全。乔木清阴远，先公遗泽绵。嘉谟藏典册，真适辟林泉。石铲尚书篆，诗题待诏篇。烟峦唐子画，蝌蚪祝生笺。庭绕兰芽茁，吟成棣萼联。携尊坐招隐，访友过来贤。地占烟霞胜，门无车马阗。直寻颜巷乐，高卧谢山坚。缅想风流邈，空怀堂构传。卅年驹过隙，中岁客游燕。险阻惊如压，穷通转若圜。君方登粉署，余亦侍花砖。薄禄悲违养，佳城卜屡愆。出门常负棘，入仕愧磨铅。巷拟乌衣旧，池怜凤羽孱。孤踪仍落落，去雁更翩翩。芳讯逾时至，离愁两地牵。几看形影只，应悔绁羁缠。野性湖山惯，柴门烟月偏。钓游追往迹，吟赏忆随肩。宦海原无际，流光剧可怜。归期何岁月，生世本神仙。寄语南洲客，时披震泽编。请观图画里，双岫故依然。
题洞庭东西两山图寄赣州观察兄五十韵
作者：王世琛
朝代：清
体裁：五言排律

少小嬉游地，今来入画禅。东西两拳石，上下一青天。冉冉分朝翠，霏霏合暮烟。晴光摇海澨，寒影落鸥边。月上胥毋顶，霞横缥缈巅。盘根侵浪出，叠嶂荡云穿。几席规吴市，阶庭甃越川。十洲疑在眼，九点渺无埏。一辆登山屐，三更载酒船。幽寻随处好，清景逐时迁。岳渎经函秘，荆巴地道连。春坛留药灶，夜宴驻鸾軿。挂席吴娃去，歌芝汉皓旋。故宫销暑殿，荒井蛰龙渊。风起银涛立，岚开玉镜圆。三江流似带，群岛贴如钿。平远图倪叟，嵚�拜米颠。经冬云树暗，不夜露华然。松亚高低杀，鸡鸣远近阡。结茅依洞府，嵌石莳湖田。晓暮听鼍鼓，阴晴验藓钱。篱疏张雉网，沙暖曝鱼筌。野径皆亭榭，村歌倚管弦。招邀来近局，欢洽竞烹鲜。生事惟耕作，间时只醉眠。沧桑几更历，风俗独淳全。乔木清阴远，先公遗泽绵。嘉谟藏典册，真适辟林泉。石铲尚书篆，诗题待诏篇。烟峦唐子画，蝌蚪祝生笺。庭绕兰芽茁，吟成棣萼联。携尊坐招隐，访友过来贤。地占烟霞胜，门无车马阗。直寻颜巷乐，高卧谢山坚。缅想风流邈，空怀堂构传。卅年驹过隙，中岁客游燕。险阻惊如压，穷通转若圜。君方登粉署，余亦侍花砖。薄禄悲违养，佳城卜屡愆。出门常负棘，入仕愧磨铅。巷拟乌衣旧，池怜凤羽孱。孤踪仍落落，去雁更翩翩。芳讯逾时至，离愁两地牵。几看形影只，应悔绁羁缠。野性湖山惯，柴门烟月偏。钓游追往迹，吟赏忆随肩。宦海原无际，流光剧可怜。归期何岁月，生世本神仙。寄语南洲客，时披震泽编。请观图画里，双岫故依然。
挽张之洞联
作者：王世琪
朝代：清
体裁：联

合东坡涑水为一人，恩礼宣仁终始重；继益阳湘阴而千古，纲维华夏后先同。
挽张百熙联
作者：王世琪
朝代：清
体裁：联

纪阮并通才，数后来同谥诸公，今日独光青史笔；王刘皆儒者，有大贤曾官司寇，清风长继白云亭。
贺张百熙60寿联
作者：王世琪
朝代：清
体裁：联

度仰九龄，是寿者相；名闻四裔，增上国光。
挽郭嵩焘联
作者：王世绶
朝代：清
体裁：联

有道衣冠，汾阳福寿；龙门著述，岛服经纶。
自寿联
作者：王世芬
朝代：清
体裁：联

大小孙眼看七代；内外翰身历四朝。
南斋纪恩诗
作者：王世芳
朝代：清

建子星回斗转寅，居然一百十年春。灌花拭竹间中课，问水寻山物外身。《击壤》但知歌帝力，炷香惟有感苍旻。桑榆筋骨还彊健，历数前因话劫尘。扶杖康衢识圣颜，锦衣有赐诏频颁。喜同野老迎鸾辂，优许微臣列鹭班。身历四朝沾浩荡，眼看六代舞斑斓。赤城便拟蓬莱苑，布袜棕鞋任往还。
南斋纪恩诗·其一
作者：王世芳
朝代：清

建子星回斗转寅，居然一百十年春。灌花拭竹间中课，问水寻山物外身。《击壤》但知歌帝力，炷香惟有感苍旻。桑榆筋骨还彊健，历数前因话劫尘。
南斋纪恩诗·其二
作者：王世芳
朝代：清

扶杖康衢识圣颜，锦衣有赐诏频颁。喜同野老迎鸾辂，优许微臣列鹭班。身历四朝沾浩荡，眼看六代舞斑斓。赤城便拟蓬莱苑，布袜棕鞋任往还。
楹联
作者：王世芳
朝代：清
体裁：联

身历国朝沾浩荡；眼看七代衍孙曾。
自题寿联
作者：王世芳
朝代：清
体裁：联

身历四朝沾浩荡；眼看七代衍孙曾。
聚星堂忆苏公雪夜宴客赋诗
作者：王世荣
朝代：清
体裁：古风

赵宋昔多才，欧公称硕彦。咏雪聚星堂，禁体成创见。那知三十载，重设坡仙宴。四座满高朋，暮云又雪霰。自以老门生，赋诗效白战。声色费推敲，气味烦结撰。琢句净尘氛，追思入素练。后先相辉映，空明总一片。颉颃杜与李，元白何足羡。只今吊遗踪，怅望人不见。韵事无休歇，风流堪眷恋。
天津悯忠祠联
作者：王世藻等
朝代：清
体裁：联

同大厄于重洋，忆生死须臾，谁料至今留我辈；慰忠魂以庙祀，纵春秋凭吊，不堪痛往哭诸公。
华阴庙望岳
作者：王世锦
朝代：清

高阁巍峨少皞宫，仰瞻咫尺逼苍穹。莲开玉井云收白，掌拓天门日映红。突兀三峰凌斗极，浑沦一气满关中。攀援自有钩梯在，骨乏希夷漫御风。
五君咏
作者：王东槐
朝代：清

水部雄且杰，目摄诸曹郎。京华二十载，郁郁气不扬。酣饮纵谈辨，泼墨肆颠狂。黄鹄群雁鹜，大笑傀儡场。仪曹性孤迥，守拙得所适。闭门风雨深，巷绝车马迹。有时率意游，散发脱巾帻。丝竹惬清听，归路夕阳碧。海曲老经师，儒林郑孔派。著述盈尺强，积卷腹宜晒。我视殊妩媚，世目多駴怪。永叔曾有言，古器今难卖。比部千里足，低首受羁控。才高心能下，神敛鉴益洞。泾渭自清浊，蕉鹿何梦梦。闲归看竹轩，独对月吟弄。屯田物无竞，不见嗔喜颜。汪汪千顷波，流注胸臆间。情矜有窘步，意旷得境间。何如通与介，惟取性所安。
五君咏·其一
作者：王东槐
朝代：清

水部雄且杰，目摄诸曹郎。京华二十载，郁郁气不扬。酣饮纵谈辨，泼墨肆颠狂。黄鹄群雁鹜，大笑傀儡场。
五君咏·其三
作者：王东槐
朝代：清

海曲老经师，儒林郑孔派。著述盈尺强，积卷腹宜晒。我视殊妩媚，世目多駴怪。永叔曾有言，古器今难卖。
五君咏·其二
作者：王东槐
朝代：清

仪曹性孤迥，守拙得所适。闭门风雨深，巷绝车马迹。有时率意游，散发脱巾帻。丝竹惬清听，归路夕阳碧。
五君咏·其五
作者：王东槐
朝代：清

屯田物无竞，不见嗔喜颜。汪汪千顷波，流注胸臆间。情矜有窘步，意旷得境间。何如通与介，惟取性所安。
五君咏·其四
作者：王东槐
朝代：清

比部千里足，低首受羁控。才高心能下，神敛鉴益洞。泾渭自清浊，蕉鹿何梦梦。闲归看竹轩，独对月吟弄。
岱顶观日出
作者：王东槐
朝代：清

卧听松风万壑雷，披衣携杖步崔嵬。地中红日深更见，天外仙霞横海来。绝顶高寒历冰雪，前朝封禅认莓苔。磨崖细读开元字，却笑秦皇空霸才。
渡河
作者：王东槐
朝代：清

万顷桃花一叶舟，飘然直作御风游。看他浊浪滔滔下，千古何人截众流。
赵北口次壁间韵
作者：王中孚
朝代：清

春到中年百感同，等闲春雨复春风。啼鸠真是难为妇，黄鹄从今化作翁。岂有邹生测瀛海，枉教楚客问昭融。囊中万本金光草，燕自西飞水自东。
弁山积雪
作者：王中溎
朝代：清

难分玉柱与金庭，咏罢霓裳舞袖停。银海波翻龙护甲，瑶台花满鹤添丁。林栖月魄浑同白，梅压云鬟不露青。披氅风流虽已渺，百年吨曲有余馨。
题安之弟诗词近稿
作者：王中溎
朝代：清

争道骅骝迥绝尘，吾家小谢最清新。曾吟《白雪》鸡窗伴，看步青云虎观宾。杨柳晓风三变调，芙蓉初日六朝人。板桥百里相思梦，夜雨池塘芳草春。
黄华山瀑布
作者：王中溎
朝代：清

黄华山接白云平，飞瀑悬崖势若倾。千尺珠帘寒不卷，九天银汉落无声。锦屏对峙开云母，丹壁中分界水精。我欲寻源登绝顶，仙人楼上坐吹笙。
乾斋再赋白楼花重和
作者：王丹林
朝代：清

亚水仍宜晓涨时，似无姿处最多姿。融融和露逢三月，皎皎临风见一枝。缟袖未依秦隐士，蕊宫休遇汉偷儿。红尘拂面何曾染，枉赋刘郎紫陌诗。
寒食
作者：王丹林
朝代：清

鸣鸠谷谷画楼边，欲雨还晴百五天。香荠乱堆梁苑雪，绿榆小铸沈郎钱。催花雨起无多日，衔纸鸢飞又一年。赖得近时无火禁，茶床吹袅竹炉烟。
悼亡妹
作者：王丹林
朝代：清

十年兄妹怅离居，恶问惊传涕泪馀。急雪罢吟檐外絮，大雷空寄袖中书。塞鸿影断乡关远，墓草痕生奠馈虚。宝瑟凝尘长簟冷，潘郎憔悴欲何如？
白桃花次乾斋侍读韵
作者：王丹林
朝代：清

相逢不信武陵村，合是孤峰旧托根。流水有情空蘸影，春风无色最销魂。开当玉洞难知路，吹落银墙不见痕。多恐赚他双舞燕，误猜梨院绕重门。
银塘曲
作者：王丹林
朝代：清

宜春小苑楼倚空，绿杨晴扫千丝风。湘帘翠卷暮山色，断霞散作鱼尾红。美人旧事平阳主，十五盈盈学歌舞。罗袜还凌洛水波，锦衾只梦巫山雨。团扇承恩夏日长，晚装闹扫追微凉。玻璃一顷剪空碧，白玉勾阑银作塘。姊妹相怜复相妒，私语凭肩一回顾。文鸳双宿乍惊飞，贴水荷盘泻珠露。
题桃叶渡江图
作者：王丹林
朝代：清

细雨横塘记昔过，画图开处奈愁何？桃花一簇红无主，春水三篙绿始波。解佩清狂馀仿佛，溅裙宿约竟蹉跎。由来兰桨无情物，锦瑟华年送已多。
乾明寺
作者：王为垣
朝代：清

已识南能域，犹传善卷村。石依云作髓，山结水为根。一径重华路，双株古佛门。欲寻禅寂处，虫语近黄昏。
登洪山寺塔和黄碧村太史
作者：王为壤
朝代：清
体裁：七言律诗

振衣直上七层巅，碧槛凭危四望悬。鸟负青云来绕足，人同白昼去登仙。霸图南服馀三户，胜概西楼只一拳。极目长空何所系？判将身手欲支天。
八声甘州·秋感，和归安宗伯，用屯田韵
作者：王乃徵
朝代：清
体裁：词

荡愁襟、付酒黯西风，萧萧又逢秋。最天低衰草，云黄远碛，笛怨高楼。柳悴吟蝉竞响，夕照不曾休。霜菊寒无语，依媚泉流。甚事天涯羁旅，惯逝波易纵，逆棹难收。觑归鸿寥阔，残映几星留。溯回风、兰摧芷变，慨夜行、何地卜藏舟。残春梦，再凝思处，泪染醒眸。
挽张百熙联
作者：王乃徵
朝代：清
体裁：联

儒宗之望，海内式瞻，北极捧星辰，朝廷衮职谁争补；天步方艰，哲人其萎，大江流日夜，故国平居有所思。
霜叶飞·金柅园即事，寄怀沤尹
作者：王乃徵
朝代：清
体裁：词

烟销六代衣香散，秋阴浓罩霜树。月亭风榭几沧桑，花外骢谁系。觅谢屐、行吟着处。江山合让苍苔古。只揽胜登临，对夕照、而今短筇，荒径谁与。此际日远长安，觚棱追忆，梦华惊换如许。江湖愁绪雁飞初，目渺寒林侣。正寂寂、冰弦罢抚。商量载酒沧浪去。问一舸、今无恙，贺老风流，鉴湖秋妩。
挽张之洞联
作者：王义宏
朝代：清
体裁：联

使五岭以南学校如林，公为斯文，直到百年开厦广；顾四郊之垒国家多难，天胡此醉，不遗一老待河清。
悲歌
作者：王之圻
朝代：清
体裁：古风

道远不离刺，心立谈可期。白首结交何，多以彼富厚。今日黄金尽，明日犹相知。斯人果安在，出门欲何之。
鸲鹆歌
作者：王之圻
朝代：清
体裁：古风

涉溪买鸲鹆，群笑王生痴。万里相携走庾岭，千金不易连城姿。一眼五色光催璨，山人爱杀争题诗。君不见阳翟贾，扬鞭走马南越逵。诩诩陆贾橐中赀。明珠不售翡翠死，何如端州采石儿。人生要在有远识，多忮多求徒尔为。
山栖
作者：王之敬
朝代：清

松竹径从幽壑转，茅茨门向乱山开。时闻好鸟林间语，更有鸣泉槛外来。万仞巉岩插碧峰，当轩云树碧丛丛。夕阳西下湖光白，一棹歌声钓晚风。秋容如沐淡襟怀，野老相逢笑口开。遥指夕阳红映处，碧山楼阁似蓬莱。
山栖·其一
作者：王之敬
朝代：清

松竹径从幽壑转，茅茨门向乱山开。时闻好鸟林间语，更有鸣泉槛外来。
山栖·其三
作者：王之敬
朝代：清

秋容如沐淡襟怀，野老相逢笑口开。遥指夕阳红映处，碧山楼阁似蓬莱。
山栖·其二
作者：王之敬
朝代：清

万仞巉岩插碧峰，当轩云树碧丛丛。夕阳西下湖光白，一棹歌声钓晚风。
浮云篇
作者：王之敬
朝代：清

村西一水东，叶落因秋风。秋风日以厉，落叶忽成空。人寿非金石，行与草木同。草木发有时，人寿不可期。徒有千岁虑，何不培厥基。荷耜耕火田，田深草离离。折腰劳手足，一一芟去之。还将禾与黍，努力重扶持。非不念辛苦，所业良在兹。善哉庞公言，不遗身以危。
过钓台
作者：王之敬
朝代：清

铜雀高飞汉业沉，云台荒址杳难寻。争如片石横烟水，尚见清风亘古今。鱼钓乍收新月落，羊裘未解白云深。低徊想像春山暮，漠漠松花满袖襟。
和雪琴宫保师海南军次秋兴二十四首韵
作者：王之春
朝代：清

扁舟已到急流滩，战马登场忍卸鞍。艰钜在肩关大局，寻常袖手肯旁观。岳家军令同秋肃，杜老诗心入夜寒。台北孤城悬海外，相怜同病到更阑。
和雪琴宫保师海南军次秋兴二十四首韵
作者：王之春
朝代：清

生熟群黎计万千，暗中滋蔓苦年年。黄茅白草人间瘴，密箐深林海外天。五指山迷容窟兔，一林叶落听鸣蝉。道开十字成虚语，安得长鞭策锦鞯。
和雪琴宫保师海南军次秋兴二十四首韵
作者：王之春
朝代：清

瘴乡催老旧容颜，痛切征人涉险艰。汉将烟凌原有阁，秦时月在好当关。齐看节向蕃封仗，冀得师随凯奏班。公尚忧勤群努力，宝山曾入不空还。
和雪琴宫保师海南军次秋兴二十四首韵
作者：王之春
朝代：清

闻道台澎屡调兵，同仇将士励精诚。军家敢说鸿毛重，敌气应看鹿耳清。谁料金牌成破釜，难凭铁舰作坚城。诸公衮衮求援急，义愤如潮夜不平。
多景楼联
作者：王之春
朝代：清
体裁：联

未忘陈迹在京江，浮湘汉而来，到此登楼，岂但胸中小云梦；却喜善缘结甘露，叹孙吴已往，自公作古，何曾眼底有金焦。
大观亭联
作者：王之春
朝代：清
体裁：联

忠宣本往代荩臣，试看芸史芳留，古木寒泉，犹是当年祠墓；逸少乃吾家才俊，为问兰亭雅集，茂林修竹，何如此地江山。
挽吴全美联
作者：王之春
朝代：清
体裁：联

将军从天上飞来，控粤江，督闽海，数十年矛炊盾淅，饱受艰辛，兹值楼成蜃气，浪吼鲸波，安排尽瘁鞠躬，出师未捷悲诸葛；知己问几生修到，交若漆，醉似醪，七八月击楫同舟，目无余子，那期夜动酉鸡，晨惊甲马，遂令月明星陨，挂剑翻教哭延陵。
挽彭玉麟联
作者：王之春
朝代：清
体裁：联

洁清方文靖，劳瘁似武乡，高尚绍邺侯，丰裁超忠介，使车持节，犹是布衣，当年爵禄频辞，岂忘天下忧乐、民间疾苦，荩臣捐性命，自甘剑淅矛炊，迨至国狗全歼、狂鲸永息，东南奠定，中外安攘，置酒方歌风，何遽大地陨星，又弱一个；伟业著鄱湖，芳踪留浙水，勋名垂粤峤，遗爱遍长江，兵法传薪，实难负担，畴昔戎机参赞，曾以干城属寄、国士相期，知己感生成，愿倚泰山北斗，谁料灾缠二竖、梦兆两楹，甲马辰飞，酉鸡夜变，无缘再立雪，愧未于场筑室，独居三年。
挽曾国荃联
作者：王之春
朝代：清
体裁：联

难弟竟难兄勋猷，半壁山河，两贤底定，当夫摧坚皖水，扫穴秣陵，其伟略直冠古今，其奇功争光日月，其矛炊剑淅，百折弗回，更足感豚鱼而泣鬼神，迨后借寇重来，十年食报，荩臣坐镇，岛澨无惊，倘元老鞠躬匪瘁，叔子长城，魏公方面，汾阳福寿，潞国精神，盛德迓庥征，为斯世固结人心，永奠金瓯朝北极；名将裕名儒学问，满门忠义，奕世馨香，溯自湘浦钟灵，衡峰毓异，或崛起作傅岩楫，或继美乘博望槎，或扬秀敷荣，群季竞爽，复能搴澧兰以升沅芷，何意小阮不禄，一载未周，大树飘零，华夷同涕，况时艰蒿目多伤，赤丸备警，青野拯灾，紫海虞波，黄流待。
挽曾纪泽联
作者：王之春
朝代：清
体裁：联

历使辨方言，铁勒垂勋，燕国功名从古重；同袍感邻笛，雪公又逝，湘江耆旧几人存？
楹联
作者：王之春
朝代：清
体裁：联

少读书，便是低天分；行刻薄，真乃大糊涂。
贺张百熙60寿联
作者：王之春
朝代：清
体裁：联

合学校贡举为一途，治佐维新，寰海文明称再造；踵湘乡益阳而继起，年跻大耋，曲江嘉会是初筵。
挽张百熙联
作者：王之杰
朝代：清
体裁：联

长我三月，订交念年，患难每关怀，回首京华如昨日；才痛伯兄，又悲老友，典型空怅望，伤心江上对春风。
沅州石屏歌在黔安作
作者：王之棠
朝代：清

湖南山地辰沅多，辰沅之山何嵯峨。其间怪石备形状，{上八下几右王}磹礌砢纷岩阿。小如道士羊，大如将军虎。正如菩萨庄，侧如罗刹怒，大都顽劣不足取。那知潭阳有山石转奇，中红外白分妍媸。去其肤壳之粗厉，忽开真面流胭脂。土人命匠刳山骨，朝镵暮斲山之窟。雕成万象尽嵌空，钩心斗角何咄咄。画家作画粉本先，抹涂五采随增填。此将母赪作粉本，外施粲粲白章鲜。凌虚楼阁屏中起，烟峦竹木穷怪诡。翔禽容与舞鹤翩，譬如妙墨皆离纸。我疑九天阊阖开银宫，堆琼积玉森玲珑。其中物物均皓色，缤纷掩映朱崖红。又疑隆冬凛冽雪箱迫，雪山雪苑排江白。峨嵋六月光不消，余霞散绮一层隔。适来何处国工精，镌镵刻划通神明。千形亿熊一一毫发露，直令造化甄陶不得与人争功力，而于妙手惨澹经营成。自生此石有此刻，人间两美庸易得。不然或遇校书鲁，共倕无所施斤斧。古来美巧必兼赅，乃知良工需良材。无材但恨良工少，将毋名士生悲哀。沅州此物本恒产，搜奇不入冬官选。一朝上贡荐天庭，坐看云岫菁英显，何须啧啧壶中九华才不简。
沅州石屏歌在黔安作
作者：王之棠
朝代：清
体裁：古风

湖南山地辰沅多，辰沅之山何嵯峨。其间怪石备形状，■磹礌砢纷岩阿。小如道士羊，大如将军虎。正如菩萨庄，侧如罗刹怒，大都顽劣不足取。那知潭阳有山石转奇，中红外白分妍媸。去其肤壳之粗厉，忽开真面流胭脂。土人命匠刳山骨，朝镵暮斲山之窟。雕成万象尽嵌空，钩心斗角何咄咄。画家作画粉本先，抹涂五采随增填。此将母赪作粉本，外施粲粲白章鲜。凌虚楼阁屏中起，烟峦竹木穷怪诡。翔禽容与舞鹤翩，譬如妙墨皆离纸。我疑九天阊阖开银宫，堆琼积玉森玲珑。其中物物均皓色，缤纷掩映朱崖红。又疑隆冬凛冽雪箱迫，雪山雪苑排江白。峨嵋六月光不消，余霞散绮一层隔。适来何处国工精，镌镵刻划通神明。千形亿熊一一毫发露，直令造化甄陶不得与人争功力，而于妙手惨澹经营成。自生此石有此刻，人间两美庸易得。不然或遇校书鲁，共倕无所施斤斧。古来美巧必兼赅，乃知良工需良材。无材但恨良工少，将毋名士生悲哀。沅州此物本恒产，搜奇不入冬官选。一朝上贡荐天庭，坐看云岫菁英显，何须啧啧壶中九华才不简。
鸬鹚桥晓起
作者：王之棠
朝代：清

破晓天犹晦，微飔绉碧漪。山云排树起，水气带寒吹。日闇晴难定，船迟岸不移。调停风力处，南北总参差。
感怀
作者：王之球
朝代：清

懒性从今惯，愁颜隔岁生。百年能有几，一事浑无成。望日怀君国，摊书忆父兄。记存金石语，谁悉此中情。
文社待友人
作者：王之球
朝代：清

草露迷荒径，林风荡小桥。同人期昨夜，结社待今朝。秋水连天动，村烟带日消。伫怀前路客，散步尚逍遥。
法华寺
作者：王之科
朝代：清

爱此泉林好，来游李氏园。沿溪花覆地，绕径竹成垣。蝶梦空今古，经声几寂喧。酒阑酣索句，绝胜入桃源。
古意
作者：王之藩
朝代：清
体裁：五言绝句

春江水若油，绿波生如许。惯送行人船，欸乃数声橹。
广陵怀古
作者：王之进
朝代：清
体裁：七言律诗

维扬自昔占繁华，看过平山莫漫夸。廿四桥边春草合，十三楼外夕阳斜。岭梅有恨闻山鹧，堤柳无情噪晚鸦。若遣杜郎从到此，可堪水调问谁家。
耦庄野芳楼看梅
作者：王之进
朝代：清
体裁：七言律诗

遥指庄楼问野芳，寒梅孤瘦作仙妆。未除烟火身难近，立向冰天韵亦庄。雨浥南枝香冉冉，月窥东阁影苍苍。逋仙欲与花神约，莫遣飞英着寿阳。
金匮县署联
作者：王乔林
朝代：清
体裁：联

半点模糊，已耗民财于暗地；一毫偏陂，即推赤子入危途。
早春游五莲寄丁野鹤
作者：王乘箓
朝代：清

雪尽石花合，冰消水道分。山光晴带雨，海气晚蒸云。独坐扪松树，闲行见鹿群。地偏心与远，此际惜无君。
秋闺怨
作者：王乘箓
朝代：清

汉家新战胜，有信说平安。含泪亲刀尺，关山月正寒。
送人从军
作者：王乘箓
朝代：清

系马官道旁，沽酒石桥北。不敢再淹留，为君壮行色。
饮江上楼
作者：王乘箓
朝代：清

画楼高起绿杨边，美酒楼中斗十千。醉倚江云看江水，晚风时过打鱼船。
长沙晓发由赵口分道入沅江
作者：王九徵
朝代：清

夜来风信紧，晓色望犹迷。别港遥分北，连峰尽向西。云随沙雁断，天入楚江低。为近三闾庙，群鸦特地啼。
题曹山俱为禅人画松泉图
作者：王九徵
朝代：清

别涧通泉下竹厨，青苔白石任跏趺。问年记取亲栽树，笑指门前第几株。
忆沈乐存侍御
作者：王九龄
朝代：清

万乘昔临边，千军骋玉鞭。抗章亲伏地，叩马欲回天。难挽时巡驾，终蒙圣主怜。索居追鲠节，好语汗青传。
窃禄
作者：王九龄
朝代：清

窃禄成何补，经年柏府居。无声惭仗马，有泪对刑书。救世人难跂，携锄愿复虚。白头滥朱绂，中夜独踌躇。
题旅店
作者：王九龄
朝代：清

晓觉茅檐片月低，依稀乡国梦中迷。世间何物催人老，半是鸡声半马蹄。
宿弋口宝兴僧楼
作者：王书升
朝代：清

大海萍踪一叶浮，闽南鸿迹纪句留。偶携谢客登山屐，间上生公说法楼。树色拥窗云住宿，溪声聒耳水环流。暮钟微动苍烟合，指点猫峰夕照收。
访余湘帆不遇
作者：王书升
朝代：清

风吹碧桃落，空山闻鸟啼。偶随流水去，已过石桥西。茅屋藏修竹，柴门隔小溪。岚光斜照里，回首白云迷。
念奴娇·晚泊
作者：王于臣
朝代：清

桃花渡口，对斜风细雨，扁舟孤系。隔水人家烟里树，漏出遥峰苍翠。恰听钟声，鍧然盈耳，知有桥边寺。青帘摇漾。舟师问酒沽未。几日才过清明，莺啼花谢，都做春深意。徙倚孤篷堪兀坐，似觉余寒欲嚏。且任多愁，聚来心上，百样能为祟。蒙头布被，倦时自拥闲睡。
更漏子·月夜
作者：王于臣
朝代：清

画帘前，雕槛外。月影欲来花碍。莲露寂，竹风清。萝墙一半明。剪灯媒，挥麈尾。情绪不过如此。歌婉转，听飘摇。谁人弄玉箫。
沁园春 春日山居二首 其一
作者：王于臣
朝代：清
体裁：词

徙倚柴门，如许春光，幽思无聊。渐浅藻浮青，烟生溪口，长松分翠。晴蔽山椒。断续人家，参差林麓，官道遥通大石桥。香风起，又吹残秾李，落尽夭桃。竹篱夹住墙腰。更北舍东邻屋覆茅。喜叱叱村童，畦边驱犊，乌乌渔夫，浦外鸣桡。时见斜阳，平连莽苍，荷锸随身下采樵。都休问，问王孙芳草，愁绝魂销。
沁园春·其二
作者：王于臣
朝代：清
体裁：词

山绕吾庐，且启烟扉，悠然远思。看墙角花英，落成红雨，檐前柳叶，罥住青丝。漫卷虾须，频来燕子，认得空梁旧垒飞。伤心处，抚笔床茶灶，事事都非。春风不管芳菲。任陌上香风著地吹。更怨锁莺魂，声移庭院，梦迷蝶影，愁上罘罳。弦冷蕉桐，香沈睡鸭，检点生涯几自疑。朝来后，又门窥松鼠，野叫山鸡。
沁园春·春日山居二首
作者：王于臣
朝代：清

徙倚柴门，如许春光，幽思无聊。渐浅藻浮青，烟生溪口，长松分翠。晴蔽山椒。断续人家，参差林麓，官道遥通大石桥。香风起，又吹残秾李，落尽夭桃。竹篱夹住墙腰。更北舍东邻屋覆茅。喜叱叱村童，畦边驱犊，乌乌渔夫，浦外鸣桡。时见斜阳，平连莽苍，荷锸随身下采樵。都休问，问王孙芳草，愁绝魂销。山绕吾庐，且启烟扉，悠然远思。看墙角花英，落成红雨，檐前柳叶，罥住青丝。漫卷虾须，频来燕子，认得空梁旧垒飞。伤心处，抚笔床茶灶，事事都非。春风不管芳菲。任陌上香风著地吹。更怨锁莺魂，声移庭院，梦迷蝶影，愁上罘罳。弦冷蕉桐，香沈睡鸭，检点生涯几自疑。朝来后，又门窥松鼠，野叫山鸡。
浣溪沙 春画二首 其一
作者：王于臣
朝代：清
体裁：词

燕滑莺娇特地过。不禁琐碎上心窝。起无聊赖卷湘波。一串游丝牵舞蝶，十层晴影矗群螺。香车钿縠奈他何。
浣溪沙·其二
作者：王于臣
朝代：清
体裁：词

望去平林矬晚霞。夕阳移影见檐牙。杜鹃啼损杜鹃花。小石砌边匀草甲，曲阑干外散蜂衙。春愁毕竟有些些。
浣溪沙·春画二首
作者：王于臣
朝代：清

燕滑莺娇特地过。不禁琐碎上心窝。起无聊赖卷湘波。一串游丝牵舞蝶，十层晴影矗群螺。香车钿縠奈他何。望去平林矬晚霞。夕阳移影见檐牙。杜鹃啼损杜鹃花。小石砌边匀草甲，曲阑干外散蜂衙。春愁毕竟有些些。
满江红·饮张登子南华馆
作者：王于臣
朝代：清

画舸频移，早近是、园亭秋色。门启处，临流小阁，野花幽绝。曲槛回廊堪坐啸，一声啼鸟悠然别。更环山，面面翠崚嶒，螺千结。芳树下，藤萝折。云根罅，苔痕缺。人生行乐耳，悲歌奚益。徙倚竟忘归路远，松边疑有微茫月。把清尊、谁是倦游人，江南客。
真珠帘·春晴
作者：王于臣
朝代：清

晴檐群鹊喧声起，报道芳菲如此。桃李恨年年，惯嫁东风里。独抚朱阑情绪懒，值得甚、伤心红紫。徙倚。对莺莺燕燕，争语花底。犹喜寂静柴门，傍松边山岫，柳边溪水。到处总韶华，领略曾余几。蝶醉蜂酣墙影外，妆点就、困人天气。空拟。将百尺游丝，和愁悄系。
花发沁园春·陈晓江招集九山园
作者：王于臣
朝代：清

鶗鴂声中，杜鹃枝上，春情脉脉几许。芍药围栏，蔷薇曲槛，不禁些时著雨。池塘水注。斜露出、堤旁小浦。忆当日桃核才栽，花开今已成圃。羡而桑间十亩，尽悠游岁年，消得甘苦。不嫌剥啄，容我来时，罗列鐏罍鸡黍。请君借筋。为天壤、王郎筹虑。笑生涯不免长贫，农笠渔竿何处。
荆州亭·旅泊
作者：王于臣
朝代：清

客舫何堪雨泊。布被难禁风削。愁惹病支离，魂梦总无安著。岸上人家击柝。城畔戍楼吹角。彻夜不曾停，省得孤怀寥落。
行香子·西陵月夜
作者：王于臣
朝代：清

闻是西陵。好借邮亭。为羁愁、怕听秋声。小窗清影，残月三更。觉睡难支，灯未烬，酒初醒。自分飘零，何处逢迎。到今朝、琴剑无凭。钱塘回首，一片云横。且拥寒衾，追旧事，笑生平。
留别黄安父老
作者：王云明
朝代：清

乡思萦长夜，天恩放老夫。涓埃宁万一，鸥鸟且江湖。犹忆触蛮斗，但凭牛马呼。衰颜休揽镜，壮志罢张弧。琴鹤仍无恙，壶浆俨在途。生还真似梦，此别莫长吁。既遇苍鹰击，敢云白璧诬。诸君情自切，三月政全无。善守清时法，勿忘旧令迂。可封期比户，握手暂踌蹰。
秋日园亭
作者：王云蛟
朝代：清
体裁：五言律诗

荒居无辙迹，日午露方晞。种药多依水，著书常掩扉。竹喧知鸟过，山静听云归。客至临流酌，溪中菱芡肥。
庚寅夏次韵答树翁
作者：王云锦
朝代：清

画省才名久，贤劳出帝畿。桃花平水涨，菜色起民饥。列宿光长烂，春晖近可依。东山休稳卧，霖雨望征騑。
九日即景
作者：王云鹏
朝代：清

千古无如此地秋，重阳佳气满空浮。山围大海波涛壮，天迥平原岛屿幽。八景风云开石壁，七闽烟雨锁沧洲。茱萸系臂成何事，记取枫林集旧游。
岩豅寺
作者：王云龙
朝代：清
体裁：七言律诗

不漱龙湫近十年，重来诗思在花前。碧鸡已断吹璈响，黄鹤犹悭搁笔篇。洞口晴绡横古木，潭心寒玉映遥天。避秦何必桃源问，咫尺琴高是散仙。
挽张之洞联
作者：王京普
朝代：清
体裁：联

本宰相才，任天下重，数十年经邦治国，备极艰难，际兹图富图强，立宪未成身遽死；以哲学术，开文教宗，二三日梁木泰山，忽焉颓坏，从此安仰安放，招魂犹望鹤归来。
偕雨岚伟君游北山暮归
作者：王京雒
朝代：清

凉月忽浸水，夕阳犹在山。残林黄叶响，时有鸟飞还。我亦怨孤往，期君开俗颜。来朝更相访，一笑白云关。
王亶望秘室联
作者：王亶望
朝代：清
体裁：联

色即是空空即色；卿须怜我我怜卿。
杏花
作者：王人俊
朝代：清

春风得意忆京华，艳说题名第一家。真个尚书声望峻，披红挹紫待宣麻。
残菊
作者：王人俊
朝代：清

战败西风力不添，傲躯何计息奄奄。明年再受黄金甲，依旧头衔一品兼。
过圆山节孝祠
作者：王人俊
朝代：清

有友海外游，联踪历淡水。挟予访圆山，同到公园鄙。遥见庙巍峨，神社并角倚。友乃咨询予，斯是何庙祀。君为台阳人，应知其何氏。予敬再拜陈，详明其原委。名曰节孝祠，甲午年创始。初建清代时，予父实董理。予父三岁孤，祖母柏舟矢。抚父已成人，念母真劳只。欲报母深恩，树坊志未已。官因百经营，无暇以及此。又有杜与王，有母节如是。连名请民捐，抚院奏奉旨。褒节不敢迟，许建东门里。糜费数千金，经营轮奂美。帝国初领台，移筑圆山屺。补助不日成，庙堂高峻峙。督宪匾额题，欲人共仰止。台地节妇多，久劳輶轩使。待进数繁繁，今先三人耳。友乃对曰俞，我已知之矣。我华重节贞，累朝褒素履。噫彼节妇人，凡妇孰如彼。或义守共姜，或贞效太姒。或节忍贫穷，或烈抗奸宄。如归齐忠臣，将顺等孝子。可为国四维，可立人五纪。盖师松柏坚，非同芍兰否。立志不二夫，存心到一死。大礼能维持，尽伦有谁比。清操垂古今，贞名动遐迩。典型仪闺门，德行耀乡里。光如日月华，定若江流砥。绰楔锡天章，芳流后世齿。瞻仰登崇阶，式敬窃自喜。尊翁具公心，不嫌为发起。颓俗可转移，风化关廉耻。全台淑妇人，何患节之靡。寄语诸贤媛，勿以高难企。学虽新是求，德必旧是以。有志事竟成，天亦降福祉。试观祠中人，传应列彤史。君宜计久遥，勿使后颓圮。予谢弗敢当，劳君之教指。谈论犹未终，日薄西山沚。移驾赋归欤，言别各移屣。相约祭日期，参拜上香酏。
打箭垆归途
作者：王人定
朝代：清

鱼通回马首，终日傍溪行。峻坂冰封就，悬崖石削成。磴危防雨过，桥软怯风生。薄暮碉楼下，愁人是水声。
挽张之洞联
作者：王人文
朝代：清
体裁：联

能断能谋，顾命托元勋，天不慭遗一老；谁毁谁誉，大名垂宇宙，公原自有千秋。
挽张之洞联
作者：王亿年
朝代：清
体裁：联

江汉湖山流泽远；园林草木入秋悲。
书怀寄伯姊
作者：王仁东
朝代：清

少年已去老今来，一事无成亦可哀。客里更逢寒食节，八年不见墓门梅。
佚题
作者：王仁东
朝代：清

胡汉恩知自浅深，莒敖往事久沈吟。钱王独义罗昭谏，不以唐亡有怨心。
愚园过洪鹭汀故居感赋
作者：王仁东
朝代：清

凄凉重过故人庐，苦茗浇胸郁不舒。昼静名园游客少，天寒老树著花疏。别来君竟长眼去，乱后吾犹短发梳。旧雨晨星寥落甚，凭阑春色满庭除。
挽张之洞联
作者：王仁东
朝代：清
体裁：联

中朝相司马，才听欢呼，谁知太华黄河，无复仰瞻居末座；江左见夷吾，可堪回首，自愧竹头木屑，曾供驱使典方州。
春意
作者：王仁东
朝代：清

逝水韶光盛会难，乍晴乍雨意阑珊。篱边堆雪梅初落，墙外余霞杏又残。社酒可赊思共醉，春衣欲试怯轻寒。胜游已爽郊坰约，万紫千红眼倦看。
挽张之洞联
作者：王仁俊
朝代：清
体裁：联

天下乐而乐，天下忧而忧，人之云亡，其何能淑；夫子趋亦趋，夫子步亦步，斯文将丧，吾谁与归。
乙酉使黔与杨雪渔学使同年游甲秀楼扶风寺瞻阳明先生像赋诗志别
作者：王仁堪
朝代：清

万里事行役，健仆犹骨肉。况我金石交，三年手重握。握手各一笑，感物翻万触。秋气互泬寥，天宇晶于玉。如何太清表，时有微云属。霜高鹰隼尽，木脱川原肃。薄寒阴始凝，秋士欢易促。契阔能几时，须眉见老宿。仰瞩北斗光，空庭夜踯躅。马首骎骎来，随山西入黔。山气上眉宇，地杰云崎嵚。君来振宗风，辛苦储楩楠。芳晖灼幽谷，偃曝无寒林。我来述祖德，横舍称犹今。遗研泽未艾，冰鉴怀难谌。《风》《雅》别伪体，慄慄维初心。细甚愧篎管，大哉君离琴。协律苟不忤，谁日非同音。山阴七里泷，幔亭九曲溪。乡帮盛文藻，楼观金碧辉。人巧天乃夺，无此形模奇。罗施山水窟，造化浑厜㕒。将毋太古璞，遗置西南陲。想见山阿人，美质昭无亏。家丞落秋实，季女愁輖饥。菑畬秉经训，诲育畴兼施。高山仰文成，吾道人天师。清晨撤舆盖，对雨登山楼。危阑阛阓外，森爽凌高秋。便坐画图出，回漪风叶流。带郭千万家，茨屋犹牵舟。为忆全盛时，生烟城树稠。万方感一慨，蹀㩻黔中尤。振民首士气，何以纾烦忧。苍苍远色至，离思飞光遒。将子翘秀心，归慰云霞俦。
乙酉使黔与杨雪渔学使同年游甲秀楼扶风寺瞻阳明先生像赋诗志别·其一
作者：王仁堪
朝代：清

万里事行役，健仆犹骨肉。况我金石交，三年手重握。握手各一笑，感物翻万触。秋气互泬寥，天宇晶于玉。如何太清表，时有微云属。霜高鹰隼尽，木脱川原肃。薄寒阴始凝，秋士欢易促。契阔能几时，须眉见老宿。仰瞩北斗光，空庭夜踯躅。
乙酉使黔与杨雪渔学使同年游甲秀楼扶风寺瞻阳明先生像赋诗志别·其三
作者：王仁堪
朝代：清

山阴七里泷，幔亭九曲溪。乡帮盛文藻，楼观金碧辉。人巧天乃夺，无此形模奇。罗施山水窟，造化浑厜㕒。将毋太古璞，遗置西南陲。想见山阿人，美质昭无亏。家丞落秋实，季女愁輖饥。菑畬秉经训，诲育畴兼施。高山仰文成，吾道人天师。
乙酉使黔与杨雪渔学使同年游甲秀楼扶风寺瞻阳明先生像赋诗志别·其二
作者：王仁堪
朝代：清

马首骎骎来，随山西入黔。山气上眉宇，地杰云崎嵚。君来振宗风，辛苦储楩楠。芳晖灼幽谷，偃曝无寒林。我来述祖德，横舍称犹今。遗研泽未艾，冰鉴怀难谌。《风》《雅》别伪体，慄慄维初心。细甚愧篎管，大哉君离琴。协律苟不忤，谁日非同音。
乙酉使黔与杨雪渔学使同年游甲秀楼扶风寺瞻阳明先生像赋诗志别·其四
作者：王仁堪
朝代：清

清晨撤舆盖，对雨登山楼。危阑阛阓外，森爽凌高秋。便坐画图出，回漪风叶流。带郭千万家，茨屋犹牵舟。为忆全盛时，生烟城树稠。万方感一慨，蹀㩻黔中尤。振民首士气，何以纾烦忧。苍苍远色至，离思飞光遒。将子翘秀心，归慰云霞俦。
挽吴可读联
作者：王仁堪
朝代：清
体裁：联

此古之社稷臣，七尺能捐，执简终安天下计；许我为忘年友，一缄尚湿，盖棺犹望眼中人。
答韬甫同年
作者：王仁堪
朝代：清

矫若金羁脱玉骢，惊人还我气如虹。谁知旌旆悠扬意，转在车箱闭置中。肺渴更无千丈露，步虚饶有五更风。玉梅不道过三九，一夕清尊未许同。
行县观稼
作者：王仁堪
朝代：清

生小恃游宦，耗粟蠹天庾。家无一尺田，岂识农田苦。赐牒领江郡，搴帷课晴雨。我来四月中，烈日龟坼土。新秧寸黄萎，渴比婴失乳。天不绝吾民，解悬赐甘醹。桔槔声渐和，钱镈效微睹。如何桀桀苗，生此？？羽。捕蝗如捕盗，连乡整櫜鼓。惟螟独阴贼，潜据心自腐。剔之不可尽，祈佑神所主。盼到禾豆花，欢若珠玑吐。一夕起阴霾，彼苍胡啴怒。忍令蔀屋丰，坐听山风蛊。存者盖已仅，登场日可数。夏旱秋转阴，谷烂芽先弩。哀哉一粒粟，受此百摧侮。长官料谷数，还曰十得五。舟行见炊烟，嗟我民力普。瓯窭祝未央，鸠扈职何补。三复《伐檀》篇，改空对农圃。
行县观稼
作者：王仁堪
朝代：清
体裁：古风

生小恃游宦，耗粟蠹天庾。家无一尺田，岂识农田苦。赐牒领江郡，搴帷课晴雨。我来四月中，烈日龟坼土。新秧寸黄萎，渴比婴失乳。天不绝吾民，解悬赐甘醹。桔槔声渐和，钱镈效微睹。如何桀桀苗，生此��羽。捕蝗如捕盗，连乡整櫜鼓。惟螟独阴贼，潜据心自腐。剔之不可尽，祈佑神所主。盼到禾豆花，欢若珠玑吐。一夕起阴霾，彼苍胡啴怒。忍令蔀屋丰，坐听山风蛊。存者盖已仅，登场日可数。夏旱秋转阴，谷烂芽先弩。哀哉一粒粟，受此百摧侮。长官料谷数，还曰十得五。舟行见炊烟，嗟我民力普。瓯窭祝未央，鸠扈职何补。三复《伐檀》篇，改空对农圃。
行县观稼
作者：王仁堪
朝代：清

生小恃游宦，耗粟蠹天庾。家无一尺田，岂识农田苦。赐牒领江郡，搴帷课晴雨。我来四月中，烈日龟坼土。新秧寸黄萎，渴比婴失乳。天不绝吾民，解悬赐甘醹。桔槔声渐和，钱镈效微睹。如何桀桀苗，生此𨐔𨐔羽。捕蝗如捕盗，连乡整櫜鼓。惟螟独阴贼，潜据心自腐。剔之不可尽，祈佑神所主。盼到禾豆花，欢若珠玑吐。一夕起阴霾，彼苍胡啴怒。忍令蔀屋丰，坐听山风蛊。存者盖已仅，登场日可数。夏旱秋转阴，谷烂芽先弩。哀哉一粒粟，受此百摧侮。长官料谷数，还曰十得五。舟行见炊烟，嗟我民力普。瓯窭祝未央，鸠扈职何补。三复《伐檀》篇，改空对农圃。
赠金山寺僧秋岩联
作者：王仁堪
朝代：清
体裁：联

千古英雄浪淘尽；天下名山僧占多。
挽郭嵩焘联
作者：王仕春
朝代：清
体裁：联

惟先生德服蛮疆，记曾佩剑相从，百里赠行聊保卫；与阿叔情联友谊，忍见焦琴复断，九泉聚处有知音。
忆王孙·芙蓉
作者：王仙媛
朝代：清

轻红淡粉别鲜妍。开遍盈盈秋暮天。娇逞风流似镜前。惜朱颜。孤另寒江最可怜。
生查子·秋闺
作者：王仙媛
朝代：清

花香爱捲帘，月淡多清暇。独自倚红楼，片片霞光射。暮雀乱深林，昏霭愁长夜。霜冷玉琴收，小胆空帏怕。
挽张之洞联
作者：王代功
朝代：清
体裁：联

弥留念两宫，真宰上愬天应泣；不整遗一老，帷幄未改神惨伤。
西宁感旧
作者：王以中
朝代：清

雁行昔日聚湟中，曾论屯田仿汉功。事去繁华原似梦，重来童稚半成翁。沙寒戍迥千山月，夜静楼高一笛风。几度荒园亭上望，廿年前醉牡丹红。
游都昌南山
作者：王以慜
朝代：清

南郭春光泼酒浓，鄱湖山翠落杯中。明朝归客扬舲去，梦断桃花一夜风。貂冠远隔九重门，偶逐渔舟到水村。羞向山僧话名姓，家居旧是武陵源。
人日遣闷
作者：王以敏
朝代：清

掠面清风酒在亡，春云晓梦两茫茫。天涯岂料逢人日，海外谁传获鬼章。地僻鱼蔬登肆晚，岁新笳鼓赛神忙。空林独立翻成笑，北雁何曾识故乡。
六盘山
作者：王以敏
朝代：清

积雪瞻太华，油云揽东岱。今过六盘山，益信天狡狯。高高陇坂云，横分雍梁界。一支走北地，群山互鳌戴。梯空安可穷，毋乃厚坤隘。七月阴崖寒，风雨白日晦。千盘作螺旋，百转出鸟背。登高望西极，川原尽破碎。一身裹云气，焉能辨泾汭。元昊昔盗兵，藏鸽逞机械。宋师实不竞，赤手搏蜂虿。惜哉一韩名，何救好水败。元老圣朝出，军威震无外。一清关陇尘，再荡祁连秽。兹山屡驻节，烟岚壮旌旆。事往哲人萎，攀柳尚遗爱。凄其陇头水，邈矣风云会。驱马拜萧寺，松风漱寒籁。元宫亦成尘，惟有名山在。
冬夜读吴门沈润生二白词
作者：王以敏
朝代：清

空山谁按九歌声，一种斜阳万古情。绿发搔残红袖冷，江南肠断沈初明。清镫画舫醉蛾眉，落魄江南笛一枝。绝似当年柳三变，晓风残月酒醒时。
冬夜读吴门沈润生二白词·其一
作者：王以敏
朝代：清

空山谁按九歌声，一种斜阳万古情。绿发搔残红袖冷，江南肠断沈初明。
冬夜读吴门沈润生二白词·其二
作者：王以敏
朝代：清

清镫画舫醉蛾眉，落魄江南笛一枝。绝似当年柳三变，晓风残月酒醒时。
怀易五实甫赋寄都门
作者：王以敏
朝代：清

惊飙荡颓云，行人何时休。别君未经旬，嘉会成千秋。当时两年少，意气轻王侯。小蹶不知惜，宁畏风尘游。及兹三载逢，射策终未收。君羁长安踪，我返琅邪辀。临歧一握手，泪忽缘缨流。勋业不一建，岁月去我遒。岂伊恋别离，奈此霜盈头。白日何昭昭，河水何悠悠。飞鸟各适林，嗟我谁为俦。高名鬼先恶，清狂世所尤。珍重千金躯，慎勿耽冥搜。已矣不复道，各勉独善谋。
惜余春慢·题小檀栾室汇刻闺秀词
作者：王以敏
朝代：清

芬佩搴兰，铢衣散锦，到眼墨云交绚。飘灯珠箔，伫月晶帘，销得燕愁莺惋。不信人天感多，捣麝犹香，拗莲难断。恁风流也称，玉台新序，衍波传遍。京国事，井华朝汲，秋水宵吟，法曲红箫亲按。去年元夜，佳节重阳，南宋倩魂还见。艳绝珊株网闿，百衲补琴，九华裁扇。听瑶空、笙鹤风高，花外绮霞吹满。
游佛峪龙洞偕石励斋张采南孝廉
作者：王以敏
朝代：清

天风吹石梁，金碧炫岩腹。万花两空际，宝相一何肃。山僧出迎客，野饷杂溪蔌。散发对屏帐，开襟到童仆。一蝉户外鸣，导我访灵瀑。香乳漱云石，阴籁荡琴筑。佳哉草木气，照水同一馥。閒持酒巾浣，静观游倏逐。何处烟寺钟，凉蟾挂疏木。夜梦不知所，晨起搴云梯。乱峰偃蛟鼍，初日升虹霓。浩浩长风号，足底双塔低。登高一舒啸，白气迷青齐。济北万烟户，黄流一沙堤。系我襟带间，安能辨东西。南有仙人坪，亭圮馀芳荑。我欲掇其实，上追阮与嵇。日鹤不可招，袱被谁与携。回看下山路，松毛落寒溪。
游佛峪龙洞偕石励斋张采南孝廉·其一
作者：王以敏
朝代：清

天风吹石梁，金碧炫岩腹。万花两空际，宝相一何肃。山僧出迎客，野饷杂溪蔌。散发对屏帐，开襟到童仆。一蝉户外鸣，导我访灵瀑。香乳漱云石，阴籁荡琴筑。佳哉草木气，照水同一馥。閒持酒巾浣，静观游倏逐。何处烟寺钟，凉蟾挂疏木。
游佛峪龙洞偕石励斋张采南孝廉·其二
作者：王以敏
朝代：清

夜梦不知所，晨起搴云梯。乱峰偃蛟鼍，初日升虹霓。浩浩长风号，足底双塔低。登高一舒啸，白气迷青齐。济北万烟户，黄流一沙堤。系我襟带间，安能辨东西。南有仙人坪，亭圮馀芳荑。我欲掇其实，上追阮与嵇。日鹤不可招，袱被谁与携。回看下山路，松毛落寒溪。
游皋兰山
作者：王以敏
朝代：清
体裁：古风

东岩悬流若铿玉，西岩喷瀑如鸣筑。两岩路断青扉开，古柏阴森扑眉绿。摄衣拾级趋琳宫，飞阁连云满岩腹。能仁高卧何处寻，空山落叶无古今。香烟欲烬栖鸟散，长河如带悬疏林。惊飙荡空白日晚，坐觉尘嚣去人远。兴来瀹茗掬清泉，更逐归云度层巘。清晖阁里金尊开，秋色极天边马哀。接䍦倒著径归去，忆尔征西骠骑才。
游皋兰山
作者：王以敏
朝代：清

东岩悬流若铿玉，西岩喷瀑如鸣筑。两岩路断青扉开，古柏阴森扑眉绿。摄衣拾级趋琳宫，飞阁连云满岩腹。能仁高卧何处寻，空山落叶无古今。香烟欲烬栖鸟散，长河如带悬疏林。惊飙荡空白日晚，坐觉尘嚣去人远。兴来瀹茗掬清泉，更逐归云度层巘。清晖阁里金尊开，秋色极天边马哀。接倒著径归去，忆尔征西骠骑才。
游都昌南山·其一
作者：王以敏
朝代：清
体裁：七言绝句

南郭春光泼酒浓，鄱湖山翠落杯中。明朝归客扬舲去，梦断桃花一夜风。
游都昌南山·其二
作者：王以敏
朝代：清
体裁：七言绝句

貂冠远隔九重门，偶逐渔舟到水村。羞向山僧话名姓，家居旧是武陵源。
登岱绝顶放歌
作者：王以敏
朝代：清

乱山北走如游龙，岱宗屹立东溟东。胚胎元气孕万有，独踞震位鞭群雄。我来二月雨新霁，喜见突兀凌苍穹。云声涛影接咫尺，呼吸似与神灵通。天梯万仞不可以径度，朱阑一线悬长虹。峨峨南天门，双阙缥缈中。秦观日观左右峙，俯视下界青冥濛。摄衣直走太清宫，两袖浩浩来天风。齐烟飞青吴练白，混茫八极畴能穷。海水一变河一勺，何论凫绎兼龟蒙。惜哉西山去我远，举首不见扶桑红。手折秦松下山去，半岭星月摇青空。我闻蓬元仙药寿无极，青天跨鹤何匆匆。笑谢山灵约息壤，誓晞绿发寻崆峒。
蒋公岭
作者：王以敏
朝代：清
体裁：七言律诗

流水东西沙复沙，荒村背郭几人家。千条翠缕王恭柳，满地黄金张翰花。故里何人搴杜若，空山无地饭胡麻。匡君隔岸频招手，彭蠡门前噪晚鸦。
陶然亭联
作者：王以敏
朝代：清
体裁：联

珠帘暮卷西山雨；阁道回看上苑花。
秋日晚眺有感
作者：王以衔
朝代：清

紫清城郭矗高寒，隥道飞廉接上兰。山色万重连雁塞，河声终古落桑乾。东京礼乐张衡赋，北阙勋名贡禹冠。十载春明缘底事，愁怀遥睇碧云端。四海朋俦一子由，豪吟风雨凤城秋。文章漫诩蓬池鲙，身世原殊阁道牛。徐邈百杯频中圣，杜陵万卷傲封侯。骑鲸一去凭谁问，萧飒商飙白雪楼。
秋日晚眺有感·其一
作者：王以衔
朝代：清

紫清城郭矗高寒，隥道飞廉接上兰。山色万重连雁塞，河声终古落桑乾。东京礼乐张衡赋，北阙勋名贡禹冠。十载春明缘底事，愁怀遥睇碧云端。
秋日晚眺有感·其二
作者：王以衔
朝代：清

四海朋俦一子由，豪吟风雨凤城秋。文章漫诩蓬池鲙，身世原殊阁道牛。徐邈百杯频中圣，杜陵万卷傲封侯。骑鲸一去凭谁问，萧飒商飙白雪楼。
登第一山
作者：王以铻
朝代：清

层山窈窕削芙蓉，灵秀真于此地钟。急雨声飞晴涧水，洪涛响落碧岩松。鹿穿红叶林间去，人在斜阳洞口逢。竟日逍遥浑不倦，茅庵忽打暮天钟。
哀殉节常理斋刺史
作者：王仲
朝代：清

轻生丈夫耻，常公得其死。殉节一名成，殊荣荫及子。何时西岭拜忠魂，英风会想万山屯。十年白骨埋黄土，日月悠然照血痕。同日不惟懦者立，苗民应惭未知恩。如此之人国之宝，翻怜慷慨捐身早。
初夏寄外
作者：王仲霞
朝代：清

绿肥红瘦昼如年，乳燕呢喃搅午眠。戏水蜻蜓芳草立，惊风蝴蝶落花旋。轻衫团扇无聊思，竹簟筠帘独自怜。暗祝盆荷教漫放，留看待并主人肩。
初夏远眺
作者：王仲霞
朝代：清

落花香处认芳丛，蛛网留春数点红。閒倚高楼忘昼永，山光云影夕阳中。
别舜江题壁
作者：王仲霞
朝代：清

楼外层岚淡着烟，碧栏倚遍杏花天。行装重整来时箧，一棹轻舟忆去年。
南旋拜别家大人作
作者：王仲霞
朝代：清

雨露盈庭百卉生，集枯偏我境清贫。他年恐负衔环报，九转回肠怕受恩。
喜外北渡
作者：王仲霞
朝代：清

连宵灯蕊为谁开，鹊噪幽窗晓梦回。忽报入门闻笑语，一时惊喜转疑猜。
寄外
作者：王仲霞
朝代：清

回忆芸窗话曲衷，十年离合辄西东。身非綵凤随云翥，心与秋葵向日同。翠袖尚留新泪渍，征衣犹记旧裁工。谋生销尽轮蹄铁，幸有文章盖世雄。
寄怀萱堂就养江北
作者：王仲霞
朝代：清

自别庭帏泪满襟，更无消息雁鱼沉。何时重效斑衣舞，依旧承欢遂素心。
小立
作者：王仲霞
朝代：清

翩翩翠袖捧丝桐，小立花阴趁晚风。只恐知音难问世，含情都在不弹中。
展先夫子遗像二首
作者：王仲霞
朝代：清

糟糠回忆结同盟，黄卷当年共短檠。北阙恩膏曾沐泽，西泠风雨剧伤情。鸾箫难续生前韵，麟笔谁传没后名。拌死相随偏不易，扶持老幼费经营。蜀魄啼鹃意外声，兰陔缺养倍凄清。倡随虚说三生约，形影惟馀两泪倾。半世精神消道路，十年烽火误功名。关心最是难抛处，志愿何时了向平。
展先夫子遗像二首·其一
作者：王仲霞
朝代：清

糟糠回忆结同盟，黄卷当年共短檠。北阙恩膏曾沐泽，西泠风雨剧伤情。鸾箫难续生前韵，麟笔谁传没后名。拌死相随偏不易，扶持老幼费经营。
展先夫子遗像二首·其二
作者：王仲霞
朝代：清

蜀魄啼鹃意外声，兰陔缺养倍凄清。倡随虚说三生约，形影惟馀两泪倾。半世精神消道路，十年烽火误功名。关心最是难抛处，志愿何时了向平。
感怀
作者：王仲霞
朝代：清

画荻丸熊事易商，恐难仲郢与欧阳。遗书重整留儿读，行箧新开付女装。难却愁思心化石，为筹家计鬓成霜。与君空说桃花院，纸阁芦帘瘗孟光。
成衣寄外
作者：王仲霞
朝代：清

中宵搜箧理霜纨，下剪还思称体难。寄语檀奴休厌弃，万蚕辛苦免号寒。
新正初六外子书至掣签直隶尚候改近省
作者：王仲霞
朝代：清

一封丹诏下兰台，十载眉痕渐放开。迎养愿伸乌鸟志，莱衣好共锦袍裁。
牡丹
作者：王仲霞
朝代：清

尽日炉中不炷香，恐他薰袭恼红妆。低头不敢高于竹，空负花中富贵王。
甲子仲春南岸寇警夫征不归音信睽隔者旬有馀日黯然赋此二首
作者：王仲霞
朝代：清

翘首云霄雁数行，深闺一日九回肠。南天贼势沿江恶，别绪离愁意渺茫。烽烟遍野阻归程，日坐愁城梦亦惊。泪滴红绡都湿透，孤灯独自剔残更。
甲子仲春南岸寇警夫征不归音信睽隔者旬有馀日黯然赋此二首·其一
作者：王仲霞
朝代：清

翘首云霄雁数行，深闺一日九回肠。南天贼势沿江恶，别绪离愁意渺茫。
甲子仲春南岸寇警夫征不归音信睽隔者旬有馀日黯然赋此二首·其二
作者：王仲霞
朝代：清

烽烟遍野阻归程，日坐愁城梦亦惊。泪滴红绡都湿透，孤灯独自剔残更。
癸丑避寇东阳偶成
作者：王仲霞
朝代：清

桥跨清溪覆绿杨，春闺少女竞湔裳。行来渐觉乡音少，野渡人归唤夕阳。
秋月
作者：王仲霞
朝代：清

邻笛风飘断续鸣，一轮吹出九霄明。画堂烛灭光逾满，翠桁帘开气转清。细草侵阶含润意，残荷承露滴秋声。嫦娥莫悔偷灵药，夜夜窥人倍有情。
送外子紫加入都二首
作者：王仲霞
朝代：清

检点轻装赴帝乡，离愁偏胜柳丝长。惟欣护物慈云好，能遣芝兰暗有香。寒暖加餐要自怜，名成犹恐误归鞭。心香一瓣殷勤祝，捧檄归来舞膝前。
送外子紫加入都二首·其一
作者：王仲霞
朝代：清

检点轻装赴帝乡，离愁偏胜柳丝长。惟欣护物慈云好，能遣芝兰暗有香。
送外子紫加入都二首·其二
作者：王仲霞
朝代：清

寒暖加餐要自怜，名成犹恐误归鞭。心香一瓣殷勤祝，捧檄归来舞膝前。
避寇纪事
作者：王仲霞
朝代：清

骨肉离居西复东，今朝重聚一堂中。桃源偕隐休嫌僻，此地从无劫火红。
金少尉夫人招饮口占一绝
作者：王仲霞
朝代：清

画堂宴敞集群芳，侍女频添宝鸭香。茶鼎烟疏情话久，满栏花影正斜阳。
寄怀李西居
作者：王企埥
朝代：清

家近毛公里，人推太白才。凤毛腾相府，骏价重燕台。逸致书连架，闲情酒满杯。天涯云树隔，两地共徘徊。
水淀荷花
作者：王企堂
朝代：清

水淀浩无涯，东西连滉瀁。平时水不风，波面平于掌。夏日菡萏开，尤令烦襟爽。吾生惜景光，行乐及时往。载酒挈良朋，中流荡轻桨。翠盖与红衣，一望渺且广。人在镜中游，花从尘外赏。水清见游鱼，丛密难下网。一曲采莲歌，临风散清响。玩久不知疲，坐看纤月上。
红豆村庄怀古
作者：王伊
朝代：清

尚书台榭溯遗踪，红豆生成旭日浓。八帙开筵舞杨柳，一江别业托芙蓉。那堪南国添离恨，若对东皋抱愧容。手植相思多少树，岁寒不及后凋松。荒庄犹说看花频，子结红苞粒粒珍。世阅沧桑亡国泪，村留乔木故家春。文章一代推宗伯，名节千秋让美人。拂水至今同逝水，耦耕凭吊劫灰尘。
红豆村庄怀古·其一
作者：王伊
朝代：清

尚书台榭溯遗踪，红豆生成旭日浓。八帙开筵舞杨柳，一江别业托芙蓉。那堪南国添离恨，若对东皋抱愧容。手植相思多少树，岁寒不及后凋松。
红豆村庄怀古·其二
作者：王伊
朝代：清

荒庄犹说看花频，子结红苞粒粒珍。世阅沧桑亡国泪，村留乔木故家春。文章一代推宗伯，名节千秋让美人。拂水至今同逝水，耦耕凭吊劫灰尘。
挽张之洞联
作者：王会厘
朝代：清
体裁：联

忆昔年督学楚中，昆季受知，同是人沾化雨；慨此日入参枢密，安慰定计，忽惊天陨台星。
札克丹鄂佛浴营观蒙古骑生马歌
作者：王会汾
朝代：清

札克丹营气萧爽，沙坡澶漫连平壤。诸蕃游骑争驱入，雾鬣风鬃恣来往。呼韩晚上羊臛羹，幔城合奏琵琶筝。曲终更呈舞马戏，奚官碧眼虬髭狞。鞭鞘一拂马齐纵，附尾缘鬃不施鞚。千夫疾跃万夫唱，雪花旋卷尘飞霿。注坡蓦涧走侁侁，舞袂交竿捷有神。忽然坠地势惊绝，双如健鹘翻轻身。举后蹶前双制拽，凌虚制变争尾发。马间出入马不知，逸态雄姿转相发。至尊一顾神浺瀜，人马咸资控驭工。少府金钱服官绮，拜恩蹈舞擎归笼。卡轮竞出寻荒垒，筚篥唤风山月起。御营镫火灿华星，万丈烟光夜凝紫。
雨泊横山
作者：王会汾
朝代：清

风紧云涛正作堆，忽闻凉雨压轻埃。帆从社酒香中度，人向吴山横处来。组甲团花空列戌，荒榛白月上郊台。可怜伍相浮江后，寂寞千秋少霸才。
游香山寺
作者：王伯勉
朝代：清

落日满香山，禅门倍觉闲。莲花疑海上，法雨渺云间。修竹森丹观，流泉汇碧湾。上方钟欲静，尘虑一时删。
黻廷老伯大人殉节志挽
作者：王佐
朝代：清
体裁：五言律诗

盛代褒忠典，贤侯义烈彰。至今传昔岭，如古奋沙场。俎豆春秋茂，旂常姓字光。浣花祠庙在，幽韵起松篁。
挽吴恭亨妾李氏联
作者：王佐朝
朝代：清
体裁：联

党锢蒙冤，能脱夫子之难，商务破产，又殖夫子之财，彼李络秀隋清娱，何足方此；荥阳铭墓，可方古人者贤，泷冈表阡，不及古人者位，宜白香山潘骑省，黯然伤情。
九龙池
作者：王佑命
朝代：清
体裁：七言绝句

此地池名说九龙，龙灵水浅却淙淙。求人莫道昆池阔，只利渔郎不利农。
九龙泉涌
作者：王佑命
朝代：清
体裁：七言绝句

何处灵奇吐玉泉，安澜却露水中天。山花映带鱼穿藻，云去云来清且涟。
关岭樵归
作者：王佑命
朝代：清
体裁：七言绝句

夕阳斜照草斑斑，山路丁丁去复还。日月两肩担不尽，息机更觉有清闲。
双洞云封
作者：王佑命
朝代：清
体裁：七言绝句

石窍相连长绿苔，幽人寻胜抱琴来。千秋素练将门锁，扃就桃源不复开。
普门夜月
作者：王佑命
朝代：清
体裁：七言绝句

莫诧天工造化奇，山头月出影离离。一圆一缺谁为主，露冷无声漏渐移。
桃源牧唱
作者：王佑命
朝代：清
体裁：七言绝句

北丘红雨散清香，满径牧童吹笛狂。一字一声风送远，从容唱出太平长。
棋山仙弈
作者：王佑命
朝代：清
体裁：七言绝句

濯足振衣风色凉，天然坐隐此中藏。山人留得指谈谱，满局无争羲与皇。
江川渔钓
作者：王佑命
朝代：清
体裁：七言绝句

溪水悠悠来自东，一湾深碧石玲珑。渭川风景约相似，再展丝纶是此翁。
灵照松风
作者：王佑命
朝代：清
体裁：七言绝句

重重翠霭护灵峰，半在云关半在松。为问涛声何处发，天机自动应鸣钟。
玉涧长虹
作者：王佑命
朝代：清
体裁：七言绝句

万株绿柳锁西溪，彷佛苏公十里堤。更驾彩虹云路近，骚人沉醉赋新诗。
白云瀑布
作者：王佑命
朝代：清
体裁：七言绝句

山高云锁寺连峰，片片银光挂玉龙。直上疏藤猿路古，红尘隔断几多重。
兴济镇邸壁
作者：王佑曾
朝代：清

日暮途长马足忙，孤村高树隐苍茫。河声直共秋声吼，酒气难浇夜气凉。星汉依依低野店，旌旗黯黯动沙场。明朝早起呼童仆，料理征衫向故乡。
和陶饮酒
作者：王体健
朝代：清

千载仰高风，常怀郭有道。托志苟无欺，穷困何辞老。自幼寡欢谐，因之就枯槁。不知与捷足，相视孰为好。我闻古人言，人生各有宝。仲子匪能廉，犹当推物表。
偶句足成有怀山中诸友
作者：王余佑
朝代：清

云树千层水一湾，幽人此际好闲闲。钓矶坐去携残卷，樵斧腰来耐远山。宁子不离牛口下，石生何事马蹄闲。总无长统良田乐丘，壑生涯足闭关。
偶感
作者：王余佑
朝代：清

三径荒芜岂邃居，鸟巢鱼窟更安如。逢人只合长缄口，避客终当讳读书。船入竹中聊断问，兰生道上亦妨锄。从今玩世休希阮，一唱猖狂计尚疏。
偶感
作者：王余佑
朝代：清

春来万木绿芳齐，多少游人听鸟啼。可惜城南红杏发，无人载酒上唐堤。
吊朱贞明
作者：王余佑
朝代：清

一生侠烈气，势血沸重泉。力屈空填海，魂归欲叫天。凄风悲马鬣，苦月冷渔船。芦荻萧萧处，谁凭义士阡。
步答魏澹园
作者：王余佑
朝代：清

平生豪宕意，白发作闲人。倚马心犹壮，屠龙技已贫。酒杯妨病眼，诗卷累余身。勖我真良药，踌躇动远神。
用寄陈蔼公韵示文辅
作者：王余佑
朝代：清

后世人难问，先忧计总疏。已沦中下策，空负《短长书》。交自分今古，吾谁问毁誉。壮心看渐冷，且共老江渔。
过立节吊袁紫烟将军
作者：王余佑
朝代：清

一世英雄气，萧条何处归。龙精埋地血，马革绣苔衣。空忆频阳卧，难筹即墨围。遥凭宿草墓，雨泪不胜挥。
雪后寄田治埏
作者：王余佑
朝代：清

冬深白雪寒，山远乌薪贵。伊人寂不闻，得无折胶畏。冻雀栖僵枝，寒兔蹲苍卉。万物正枯槁，岭梅独香沸。所以天地心，剥尽复当暨。寄语拈花人，笑阅严凝气。
挽吴可读联
作者：王作枢
朝代：清
体裁：联

款洽久忘年，忆萧寺光阳，围炉清话，纵横上下古今，抵掌谈怀犹在目；睽违才匝月，忽蓟门风雨，抗疏直言，辉映日月星岳，成仁取义共钦心。
挽吴可读联
作者：王作枢
朝代：清
体裁：联

裕深谋于数载，大知若愚，贤者固未可测也；维全局以一身，立言不朽，仁人尚亦有利哉。
秋夜
作者：王作肃
朝代：清

徙倚霜天晚，清吟到夜分。高楼先得月，寒水欲生云。木叶当阶落，砧声隔院闻。秋空风正急，飞雁不成群。
寄吴兴刘翰怡
作者：王佩箴
朝代：清

昔读独行传，范式陈平子。两人未谋面，相期在生死。今闻嘉业堂，南望翘双趾。谓是古之人，近代宁有此。谈史薄子元，校书嗣中垒。嵇吕思命驾，老彭欣窃比。朋友有神交，何嫌千万里。残山送夕阳，闪烁少微星。文章报故国，耿耿守遗经。珍此不朽业，名山发古馨。侧闻兰台彦，编纂未杀青。哀哉万布衣，幕僚寄伶仃。何如元裕之，独构野史亭。校书复何如，秋高风扫萚。伪体重别裁，峰矗木摇落。编摩孝绪录，钩考渔仲略。古者官为师，私人无著作。汉儒重家法，硁硁循绳削。君家五原守，申左疑铸错。世界弛文网，墨庄凤鸣铎。定有古先民，罗拜天禄阁。
寄吴兴刘翰怡·其一
作者：王佩箴
朝代：清

昔读独行传，范式陈平子。两人未谋面，相期在生死。今闻嘉业堂，南望翘双趾。谓是古之人，近代宁有此。谈史薄子元，校书嗣中垒。嵇吕思命驾，老彭欣窃比。朋友有神交，何嫌千万里。
寄吴兴刘翰怡·其三
作者：王佩箴
朝代：清

校书复何如，秋高风扫萚。伪体重别裁，峰矗木摇落。编摩孝绪录，钩考渔仲略。古者官为师，私人无著作。汉儒重家法，硁硁循绳削。君家五原守，申左疑铸错。世界弛文网，墨庄凤鸣铎。定有古先民，罗拜天禄阁。
寄吴兴刘翰怡·其二
作者：王佩箴
朝代：清

残山送夕阳，闪烁少微星。文章报故国，耿耿守遗经。珍此不朽业，名山发古馨。侧闻兰台彦，编纂未杀青。哀哉万布衣，幕僚寄伶仃。何如元裕之，独构野史亭。
挽曾国荃联
作者：王俊南
朝代：清
体裁：联

李西平为社稷而生，记黄巾满地，赤手擎天，辛苦说当年，半壁东南经再造；陈尧咨继阿兄作督，正白下建身，紫光图像，驰驱老王事，一门侯伯并千秋。
减兰·谢端和女史胡蝶椒囊之赠
作者：王倩
朝代：清

春风吹送。昨夜蘧蘧先入梦。竟体氤氲。不是寻常花气熏。送椒无计。孤负锦囊亲赠与。忍偄轻焚。扣扣相依过一生。
剪湘云·兰舟居士写湘夫人于扇，雾鬓风鬟，飘飘有凌云之意，为填此解
作者：王倩
朝代：清

螺髻堆烟，鮹衣剪雾。问踏浪呼龙，几度来去。木落天空秋渺渺，极目佳人何许。讶西风、寒到洞庭波，犹弄珠延伫。惆怅岸芷汀兰，寄愁无处。只月姊封姨，相伴容与。犀佩玲珑蛟带缓，约住巫云缕缕。颤芙蓉、仿佛降湘君，又神灵飘雨。
南浦·春水用张玉田韵
作者：王倩
朝代：清

一碧影摇空，捲晴烟，恰似奁开清晓。昨夜报方生，村南北、已把游尘净扫。棹歌何处，鸳鸯惊散圆沤小。梅雨几番添几尺，渐没汀洲芳草。坐来天上浮查，指弯环溪路，仙源近了。萍藻半浮沉，苔矶湿、知有浣纱人到。相思渺渺。桃花溪上离筵悄。倘见渔郎须问讯，流过落红多少。
南浦·秋水用前韵
作者：王倩
朝代：清

一色远连天，最销凝、江上月斜烟晓。倒影浸芙蓉，澄鲜极、岂待鲤鱼风扫。枫湾柳巷，星星红露渔灯小。惆怅楚魂招不起，零落几多香草。者回梦度潇湘，讶沙清石浅，比前退了。打桨入芦花，野桥断、偏有鹭鸥寻到。予怀渺渺。浮家人去烟波悄。那更霜浓洲渚冷，渐渐采菱船少。
忆旧游·题万小廉招香唤玉图
作者：王倩
朝代：清

记钩帘待月，拣柳听莺，斟酌桥边。冷落清游兴，怎无端画里，重见钗钿。倚来六柱船窗，春水亦知怜。叹锦样韶光，销磨如此，要算神仙。歌声遏云住，讶花扶娇影，扇隔羞颜。谁写销魂意，便忘情似我，梦也缠绵。尊前按拍年少，况是杜樊川。只易惹愁生，灯凉酒醒风满天。
昭君怨
作者：王倩
朝代：清

残梦一丝记起。只是有头无尾。小倦倚帘钩。懒梳头。真个风狂昨夜。满地樱桃花谢。双燕语栏杆。诉春寒。
江神子·归吴门舟中作
作者：王倩
朝代：清

隔宵相约戴星行。醉难成。梦难成。草草妆梳、吹烛等鸡鸣。不是征人留不住，有无数，暗愁生。芙蓉湖水接天平。望归程。算归程。帆饱东风、已过短长亭。多谢龙山相送远，林缺处，一螺青。
浪淘沙·冯玉如月夜听箫图
作者：王倩
朝代：清

酒醒夜凄清。何处箫声。被风吹断又零星。知有几多愁思在，诉不分明。想得薄寒生。露湿帘旌。沉吟还自绕阶行。依约碧桃花底影，斜月三更。
浪淘沙·天眉空山听雨图，即用自题原韵
作者：王倩
朝代：清

雁字远天横。万树烟平。吹来急雨逗离情。听到凄凉眠又起，挨尽残更。空响四山声。知是风生。小窗孤枕薄寒清。梦醒哪奈愁况味，影瘦灯明。
清平乐·寄姗姗
作者：王倩
朝代：清

横塘一舸。有约何曾果。便是肯来花下坐。已把好春错过。读书写韵生涯。神仙要算它家。安得买田湖上，就卿同种胡麻。
清平乐·寄玳梁
作者：王倩
朝代：清

伤春伤别。愁对孤花说。似水韶光留不得。又是销魂时节。竹西消息茫茫。江干空倚斜阳。怕见远山眉黛，教人猛著思量。
清平乐·春尽日寄罗云
作者：王倩
朝代：清

莺啼燕语。婉转催春去。莫问近来愁几许。阵阵落红如雨。无聊暂理箜篌。相思欲诉还休。多谢黄昏残月，劝人小倚楼头。
清平乐·雨夜寄佩珊
作者：王倩
朝代：清

沉沉夜雨。梦也难寻去。留得残釭和影语。香冷药烟一缕。隔窗花漏迟迟。替人暗续相思。央及红鳞六六，莫将病诉伊知。
满宫花·春倦
作者：王倩
朝代：清

纫湘兰，摧玉李。春事又过半矣。酿愁风雨近清明，都被林鸠唤起。睡瞢腾，情旖旎。梦坠碧桃花里。枕函无奈鬓云松，扶向镜奁重理。
满江红·题姜冶夫晴郊放犊图
作者：王倩
朝代：清

一抹浓阴，恰遮断、溪西茅屋。只白石、徜徉林下，独驱黄犊。千涧云迷斜照澹，十围柳卧春波绿。算眼前、受享几何人，田园福。尘十丈，京华毂。米五斗，天家禄。尽纷纷金紫，哪如君乐。扣角无歌栖隐好，耕烟有地平生足。况神仙、肘后授奇力，能医俗。
甘州·次韵题小蓬莱山馆词草后
作者：王倩
朝代：清

新声吹入破讶天花，朵朵向空飞。怎愁浓似酒，才清似雪，语总依依。想见山桥水驿，到处遍留题。只有怀人梦，不隔东西。谁写莲台小影，更招呼明月，照彻沉迷。只吟情未了，中夜依林扉。管听取、旗亭传唱，绝胜它、丝绣上弓衣。商供养、碧落茶嫩，红豆花低。
留春令·自题画梅卷
作者：王倩
朝代：清

雪压犹花，月斜自影，一枝谁折。梦醒罗浮，赚他翠羽，误报春消息。倚竹临溪风韵绝。索笑浑相识。美人何处，相思难寄，怕听高楼笛。
疏影·徐懒云明经索画梅为赠题此志，愧用玉田梅影词韵
作者：王倩
朝代：清

繁枝浸月。记空山作伴，梦也幽绝。底事东风，催送春归，弹泪不堪攀折。美人天远相思甚，怎排遣、酒醒时节。试替伊、貌出横斜，一抹烟痕明灭。君是徐熙俦侣，墨花香溅处，绝代高洁。那便倾心，索画前身，玉笛频频吹彻。笑侬万事看如水，只爱觅、此中生活。挂银屏、莫讶清寒，冷抱久成冰雪。
百字令·兰舟为盆石写照，玲珑入妙，嘱填此解
作者：王倩
朝代：清

层峦叠嶂，怪秦人海上，驱之而走。幻成小有仇池穴，丘壑天生结构。青蚀苔痕，白蒸云气，皱瘦真无偶。瓦盆清供，论交惟尔还久。却喜泼墨随形，拈毫写照，排立苍髯叟。展卷芸窗相比并，便石也应点首。化讶通神，漱思砺齿，珍重藏怀里。癖逢米老，定教下拜求友。
百字令·叠韵送淳斋先生之邗上，兼谢联额之赠
作者：王倩
朝代：清

杖履春风，得几回亲侍，便歌折柳。只有芙蓉湖上月，随著文星西走。鹤馆听萧，荷塘打浆，合唤神仙偶。元龙气盛，高吟醉酌金斗。漫夸围解青绫，词翻红豆，画虎终疑狗。何意报琼重握管，不怕汗挥襟肘。笔势腾虹，墨光浮茧，福薄难消受。留公不住，花前再拜稽首。
百字令·孙平叔孝廉招同竹士陪侍淳斋先生为管社之游，归述其胜，三叠前韵
作者：王倩
朝代：清

拍天烟水，问何人十筑，遍栽杨柳。险绝独山门两扇，拦住太湖东走。环石为城，诛茅作屋，结构原非偶。此间小隐，折腰肯换升斗。最怜蟹簖连村，菱花拂棹，到处喧鸡狗。大好清风来四面，顿觉凉生双肘。螺髻千层，波涛万倾，把酒同消受。累侬神往，梦醒几度搔首。
百字令·季湘世姊索写梅花长卷，题此奉赠用前韵
作者：王倩
朝代：清

几生修到，算梅花有福，得侬弄玉。只是清寒贫骨相，哪值珍珠百斛。挂月枝斜，扶烟影瘦，相伴人双读。道春去也，一分留贮金屋。侥幸雪立程门，经传马帐，画理时评拍。墨沈淋漓香满壁，颇忆快晴小筑。千点含愁，数行留别，好当阳关曲。前身漫拟，恐它姑射嫌俗。
百字令·酬季湘夫人见和前韵之作，并乞题梅影图
作者：王倩
朝代：清

秦楼天远，喜临风咳唾，都成珠玉。艳织回文清散雪，扫尽红尘十斛。倚月徘徊，折花供养，哪厌千回读。相思难寄，几宵梦绕金屋。谁怜吴市箫残，雕梁燕冷，江海频漂泊。极目夫人城在望，拼把受降城筑。咏絮情深，班荆缘浅，愁唱将离曲。画图无句，姮娥应笑人俗。
百字令·酬淳斋先生见赠之作即次原韵
作者：王倩
朝代：清

古人不作，笑纷纷馀子，浪夸绣虎。何幸洞庭张广乐，肯和萍州笛谱。宦海波平，英雄气敛，戏狎渔樵侣。梧窗把卷，吹来瑟瑟风雨。可惜弹铗偏迟，识荆已晚，未得侬梁庑。剩有小词供研削，乐府新题重补。骏骨徒存，娥眉羞画，入世谁堪语。埋忧无地，朗吟恨别诸赋。
百字令·题刘醇斋先生快晴小筑词后
作者：王倩
朝代：清

天风海水，讶如椽大笔，压他秦柳。那得珍珠千万斛，撒向蛮笺乱走。手捉蛟虬，脚翻鹦鹉，当代知谁偶。狂吟高唱，一声声彻牛斗。休叹锈斧轻抛，朱门客散，云气成苍狗。馀事千秋夸盛业，金印何须悬肘。丝竹闲情，莼鲈俊味，天待公消受。旗亭画壁，谪仙也合低首。
眼儿媚·本意有赠
作者：王倩
朝代：清

剪水天然入鬓流。无计赚回头。歌阑灯下，酒醒枕上，半晌横秋。背人一小嫣然处，密意暗相酬。销魂最是，睨郎薄怒，窥客佯羞。
绿意·绿牡丹
作者：王倩
朝代：清

花开顷刻。把好春占断，谷雨时节。小院迷离，一片烟光，误它蜂蝶寻觅。谁擎翠袖当阶舞，已压倒、淡妆浓抹。似绿华、睡醒瑶台，雾髻风鬟堆碧。漫数蓝关旧事，并头双笑处，眉黛犹湿。绣幕深围，弄影娟娟，谱入清平尤绝。生绡拟写倾城态，拼费却、烟螺一石。怪侍儿、劝插云翘，青鬓柰侬非昔。
菩萨蛮
作者：王倩
朝代：清

午窗人起桐影转。绿云覆满深深院。隔水一枝低。待他幺凤栖。小红呼不应。知去催春茗。最好晚凉生。玉箫吹一声。
菩萨蛮·女伶索赠即书其便面
作者：王倩
朝代：清

梧桐雨洗池塘碧。卷帘花气丝丝湿。纨扇晚生凉。步摇簪鬓双。冰绡通体薄。合唤玲珑玉。记听四弦秋。月明人欲愁。
菩萨蛮·题天眉素春图
作者：王倩
朝代：清

裙腰一带蘼芜草。山深那许红尘到。昨夜几丛开。月明人未来。云依花梦稳。梦入潇湘冷。何处著春愁。烟波只似秋。
菩萨蛮·题巫娥小像
作者：王倩
朝代：清

巫山月落枫林黑。朝云暮雨寻无迹。何处楚阳台。美人来不来。风鬟兼雾鬓。谁写天然韵。一笑记曾逢。昨宵残梦中。
菩萨蛮·题月季花神像
作者：王倩
朝代：清

深红浅白番番换。生来不受春拘管。相对又思家。闺中曾种它。惜花情郑重。小倚阑干弄。侬意要亲攀，和伊簪两鬟。
菩萨蛮·题袁丽卿夫人所绘弄玉小像
作者：王倩
朝代：清

彩云飞尽银蟾吐。凄清自按琼箫谱。湿透绿罗裳。人间风露凉。娉婷谁比拟。合嫁神仙婿。璧月下秦台。招它骑凤来。
调笑令
作者：王倩
朝代：清

明月。明月。底事才圆便缺。斜辉一片无情。流照罗帏冷清。清冷。清冷。梦醒半床花影。
调笑令
作者：王倩
朝代：清

春晓。春晓。一粟银红焰小。绣帘风警花铃。宿醉恹恹未醒。醒未。醒未。谁教鹦哥唤起。
赤枣子
作者：王倩
朝代：清

新病校，怕人怜。横膝瑶琴待整弦。却笑柳枝还倦甚，央郎扶起又成眠。
醉太平·题兰村湖上云萍图卷
作者：王倩
朝代：清

山云水萍。风吹合并。多君乞取诗人。为西湖写生。苏堤月明。白堤柳横。秋光不异前尘。只寒山略青。
采桑子
作者：王倩
朝代：清

妆成池馆薰香坐，何处飞花。吹落窗纱。不信春归燕子家。猛然记起宵来事，为惜韶华。梦到天涯。听遍村村唱采茶。
金缕曲·花影同竹士作
作者：王倩
朝代：清

到眼朦胧极。记宵来、墙阴帘角，似曾相识。四壁横陈扶不起，愁煞棱棱玉骨。讶消瘦、比侬还怯。枝叶模黏香气淡，恁空空、怎把秦宫活。工写照，五更月。浑身滴露何常湿。只无端、银灯狡狯，弄它明灭。几度临风教起舞，不管阿娇无力。怪一霎、将人抛撇。胡蝶绕阶栖未稳，怅成烟、紫玉谁能即。痴小婢，欲偷折。
金缕曲·花魂同竹士作
作者：王倩
朝代：清

何处寻君迹。怪春来、落红成阵，苦催离别。断只因风销为雨，受尽几番磨折。浑不信、呼之肯出。除却东皇幡一首，便上天、入地应难觅。来婉娩，去飘瞥。投笺曾向天公乞。好教他、封姨十八，深怜轻惜。綵胜高悬铃漫语，禁住声声檐铁。劝安稳、依栖香国。那用巫阳烦帝遣，有前生、胡蝶能相识。笑剪纸，计非得。
长相思·雨夜
作者：王倩
朝代：清

风潇潇。雨潇潇。灯晕红星不耐挑。梦儿和泪抛。醒无聊。醉无聊。似恐离人魂未销。隔窗多种蕉。
高阳台
作者：王倩
朝代：清

索笑拈花，怯寒避月，珊珊讶是飞仙。绿鬓垂丝，知它憔悴年年。漫言生小工愁甚，便无愁、瘦已堪怜。语凄然，为问同心，只有湘兰。昨宵梦去分明见，记倦眸剪水，芳气吹烟。空谷香清，哪容蝶绕裙边。几多幽怨凭谁诉，掩离骚、重整琴弦。笑人间，桃李寻常，并蒂争妍。
白堤步月
作者：王允执
朝代：清

琉璃世界许盘桓，一曲琼箫露影团。行转长堤回首望，楼台高浸水云寒。
一剪梅
作者：王允持
朝代：清

酒月琴风忆旧游，半在杭州，半在扬州。无端春色冷于秋，也为莺愁，也为花愁。夜阑独自倚香篝，拈尽诗筹，数尽更筹。相逢何处木兰舟，梦断楼头，肠断江头。
春风袅娜·江楼
作者：王允持
朝代：清

向江山佳处，结个层楼。凌碧落，俯沧州。倚危阑，弥望烟涛无际，滔滔东注。千古安流。吊罢湘灵，歌残楚些，横笛何人更上头。情到片云多入梦，悲来香草亦生愁。笑我一行作客，五湖三泖，闲风月，零落谁收。诗社长，酒泉候，时乎不再，老矣焉求。无业堪消，维摩十笏，有钱可买，陶岘三舟。寄声鸥鸟，道倦游司马，归来早晚，同泛清秋。
桃源忆故人
作者：王允持
朝代：清

五更酒醒铜壶咽，一枕屏山寒怯。枝上子规声切，叫破梨花月。鸳鸯楼下人轻别，解散同心双结。水面鸣筝谁拨，梦绕春江阔。
满江红·广陵吊古
作者：王允持
朝代：清

落日西风，何处问、隋家宫阙。徒徙倚、竹西歌吹，雷塘烟月。舞袖影随莹火暗，棹讴声逐龙舟没。最伤心、一片玉钩斜，埋香骨。更乍起，悲笳咽。人未散，哀筝急。看残脂胜粉，淡妆浓抹。绣帓依徊三妇艳，华灯冷落千门寂。笑樊川，空自许多情，肠堪结。
玉烛新
作者：王允持
朝代：清

自扬州梦断。叹几遍东风，流年潜换。无端信马看花去，又被莺声屡唤。玉壶贳酒，都不是、旧游庭院。凭栏久，一片冰心，笑谢杏梁双燕。试听津鼓频催，早缆解春江，绿烟零乱。相看独有玲珑月，蓬底浊醪徐劝。分香解佩，回首十年恩怨。重拈起、薄幸青楼，杜郎公案。
生查子
作者：王允持
朝代：清

欢携碧玉箫，妾按黄金缕。宴罢小楼空，一枕吹残雨。别路指西江，沉沉鸣津鼓。愁绝倚栏人，凉月生秋浦。
解连环
作者：王允持
朝代：清

乱帆零雨，对清尊潋滟，缓歌金缕。便醉里、暂解离愁。奈灯暗酒醒，两眉还聚。寂寞芙蓉，但回首、露汀烟渚。听琵琶水面，宛转玉人，枕畔私语。无端顿成间阻，望关河浩渺，有恨谁诉？纵解寄、千里相思，怕回雁峰头，峭难飞度。天末羁魂，梦不到、绿窗朱户。倩西风、一时吹转，暮云断处。
七月十五夜，再泛螺江，与听水老人同赋
作者：王允皙
朝代：清
体裁：七言律诗

风景依然淡不收，空江十步便知秋。请看去水无留影，莫遣微云在上头。有酒就君先一醉，无诗愧我续兹游。经年世事何从说，借与船唇睡即休。
七月十五夜，同听水、叔毅螺江泛月，叠前韵一首并柬君常
作者：王允皙
朝代：清
体裁：古风

看竹入村莫入城，爱莲赏花莫赏茎。过时失地始则悔，来补秋事寻幽盟。主人三两联臂出，岸侧已有扁舟横。水禽夜静汝好睡，安用云际鸣相惊。同居忧患那忍触，嗟我去岁未死兵。今夜月明心上阔，顿觉冥涨生沧瀛。濛濛百步回望里，君家烟树虚且清。桄榔无花有高影，下覆楼火摇微赪。雨余江气乍清肃，早晚岩桂飘金英。沾衣霜露不足惜，但恐河汉垂垂倾。坐怜鳌峰灯影底，张侯北涕哦诗情。吾曹用意取疏散，文字驱迫如官程。方山浸江转深黑，回棹谁掠菰蒲声。
别高朴庵大令
作者：王允皙
朝代：清
体裁：七言律诗

天涯相对话穷尘，杯酒离筵意较亲。万里漂摇同是客，一生惆怅不因贫。从教虾菜能无恙，也为虫沙久怆神。明发思君向何处，白云洲渚渺无人。
战作誉蚊诗
作者：王允皙
朝代：清
体裁：古风

炎方有微虫，众口交詈毁。惟予曰不然，此物甚可喜。儒生习书寝，荒坠志业始。嗡然下嘬之，左右立监史。日中各有事，不出使徐理。黄昏独无畏，结阵压重垒。金鼓以作气，暗袭勇夫耻。朱门盛卫设，扇拂交帱几。南山伐蒿艾，熏灼涸人髓。此曹吝躯血，不舍以至死。汝前忽复回，意若示轻鄙。幸能忍须臾，卑飞过贫里。贪财复惜命，今古情尽尔。汝持身作注，得尺甘丧咫。一饱细可怜，道固不欺诡。君看夸夺徒，仁义日挂齿。
梅花
作者：王允皙
朝代：清

茆屋苍苔岂有春，翛然曾不步逡巡。自家沦落犹难管，只管吹香与路人。
梅花
作者：王允皙
朝代：清

茆屋苍苔岂有春？翛然曾不步逡巡。
自家沦落犹难管，只管吹香与路人。
观槿危病数月，中间死且两日矣，述之甚趣，为作此诗
作者：王允皙
朝代：清
体裁：古风

浊世日多闻，死趣闻者稀。观槿死里来，说死殊新奇。破地富贵花，揭天战门旗。死博有胜负，死党多是非。是非从云云，保些蛾眉姬。所见甚明白，所处堪盘嬉。理失忽难久，志得终空归。鬼手不妄取，还君老与衰。君手即鬼手，来往无一持。因之识至道，仰叹天公慈。天公终非慈，不死夸夺儿。死之更使癌，世难当稍夷。
辛丑五月，闽中疫作，死者数万。村居假息，风雨中溪水暴涨，适听水老人寄示：报君常招看鉴亭荷花，诗未有见及之语，并痛刘李二生之亡，依韵奉和
作者：王允皙
朝代：清
体裁：古风

老来空心如空城，病后寸鬓成枯茎。村居畏尘不畏水，红蕖白鸟吾同盟。五月朅来入南郭，道旁疫死尸纵横。嗒然归卧六十日，一日一念皆百惊。复闻城中水大至，平地顷刻成重瀛。两岁凶灾亲眼见，伤害人物如刀兵。天公不仁不敢怨，谁敛众泪归诗清。螺江老人吟寄我，念我劳苦鲂鱼赪。鉴亭荷花我所愧，当风至死真香英。爱而不见采已晚，公有铅水如河倾。我贫无句诉真宰，岂谓天地终无情。明朝风雨势稍止，轻舠同数邮签程。碧筒余芳正待醉，过此万柄攒秋声。
黄田道中·其一
作者：王允皙
朝代：清
体裁：七言绝句

睛坡软翠媚烟萝，作剧东风孰奈佗！不与春山借颜色，道旁争得见愁娥。
黄田道中·其二
作者：王允皙
朝代：清
体裁：七言绝句

险中谁着架山楼，地望参差岂自由？涧底长松无一语，茆檐倾水与梳头。
九日同钱竹汀先生曹习庵舍人登陶然亭有作
作者：王元勋
朝代：清

孤亭直上出疏林，槛外飞鸿送远音。满地夕阳明潦水，遥空寒色散云阴。凭高易下怀乡泪，客久难为游子吟。差喜金门多旧识，凤城佳日共登临。
和钱溉亭梦游庐山观瀑布歌
作者：王元勋
朝代：清

闻有金仙控鸾龙，纵观宇宙探鸿蒙。朝行五岳雷雨上，暮宿三山云海重。卢敖汗漫未足从，耸身直上凌紫穹。手擘昆仑双玉峰，俯视银河下注声淙淙。生小学道嗟无功，十年安神存绛宫。丹砂如雪铅华红，药成自谓得轻举，罡风吹落尘埃中。咫尺名山不可到，何况远蹑万里浩荡之遐踪。匡庐九叠张屏风，昔年江上曾相逢。遥瞻瀑布挂苍壁，恍讶层霄垂白虹。树色半岩遮欲断，云阴几叠穿还通。飞流溅洒金芙蓉，上有五老招我巢云松。轻帆驾浪何匆匆，犹看练光雪影断续明林丛。回首旧游成断梦，徒余景象罗心胸。世间好梦不易得，恨君昔梦无由同。岂真君身有仙骨，远随颢气高飞冲。七岭双阙青濛濛，峦阜围合无西东。但见水帘不卷千尺垂珑璁，蘧然一枕得大适，纷如万虑都虚空。曾否石梁桂树下，玉杯承露逢老翁。如何不获一援手，摧眉戢翼归樊笼。学仙不成且饮酒，穷愁莫放玻璃钟。兴发正须寻李白，入社自可招陶公，醉乡岁月何从容。九派雪山带萦结，十洲香草花蒙茸。眼底方将卑华嵩，直看海水壁立磨青铜，吾将与君神游八极相与无终穷。
晨发常山途中瞩目
作者：王元勋
朝代：清

清晨登篮舆，逶迤遵山麓。飞流界道鸣，弱蔓垂桥绿。暧暧开初日，迟迟展遐瞩。苍山亘连娟，白云互断续。崖豁山乔林，溪回隐丛竹。每闻劳者歌，因想高人躅。烟霞资清真，翛然在空谷。
桐溪即目
作者：王元勋
朝代：清

桐君未可见，溪水自潺湲。帆挂浮云外，舟行乱石间。画眉啼不住，白鹭立言闲。独把盈尊酒，临流看暮山。
湘中漫兴
作者：王元勋
朝代：清

春风独上木兰舟，漂泊初从楚泽游。屈宋有魂招不得，白云无尽水空流。渺渺春波鼓枻迟，苍苍晓色起愁思。深林杜宇啼初急，花落黄陵帝子祠。
湘中漫兴·其一
作者：王元勋
朝代：清

春风独上木兰舟，漂泊初从楚泽游。屈宋有魂招不得，白云无尽水空流。
湘中漫兴·其二
作者：王元勋
朝代：清

渺渺春波鼓枻迟，苍苍晓色起愁思。深林杜宇啼初急，花落黄陵帝子祠。
登雨花台遂谒方景诸公祠
作者：王元勋
朝代：清

秣陵城南秋雨来，西风吹上雨花台。台高俯瞰白下尽，渡江云断斜阳开。江声如雷走吴楚，木叶翻飞塔铃语。龙盘虎踞难久居，吴宫晋苑知何处。梅冈东下谒丛祠，野草垂花覆断碑。拾得祠前五色石，犹疑碧血染当时。六朝文物终沦丧，燕邸少师亦虚妄。重怀忠节独迟留，归看暮霭横秋嶂。
赤沙湖
作者：王元勋
朝代：清

八月雁南翔，湖波接混茫。水中散村落，木末度帆樯。山远秋容淡，天低夕照黄。芳洲独延伫，宿莽引余香。
古林禅室
作者：王元启
朝代：清

一径疏篱带落花，苔痕踏破野人家。甘蕉过雨分窗润，稚竹迎风入槛斜。玉砑溪藤摹旧帖，绿沈瓷碗品新茶。无端生计频为客，拌向青门学种瓜。
宿车补旃木石居
作者：王元复
朝代：清

久从少壮号通儒，自愧明经我不如。木石有缘堪共老，胸襟无碍任安居。磻溪石上钩难曲，茂叔庭前草不除。眼底风光今老矣，青山冉冉爱吾庐。
挽张之洞联
作者：王元常
朝代：清
体裁：联

建节拟林胡，师资不远，深契平生，虽武乡管乐自比，未足颉颃，定论在千秋，伯仲直追伊吕烈；登堂随观觐，德教亲承，恍如昨日，缅温国尧舜欣逢，正殷倚畀，中朝遗一老，天公何靳富文年。
武邑署中偶作舫屋诗以落之
作者：王元常
朝代：清

屋也舟耶结此庐，得闲小憩在公余。志存作楫安天下，心拟乘槎入太虚。对雪欲移王子棹，焚香静玩米家书。亭轩小筑聊成趣，浮宅何妨且暂居。
东岩别后有忆
作者：王元文
朝代：清

相晤了忘情，相别还增虑。入暮独登楼，幽怀澹无豫。遥忆烟雨中，孤舟泊何处。
晓起
作者：王元杰
朝代：清
体裁：七言绝句

绿窗新暖爱朝晖，坐看茶烟绕户飞。不向空庭芳草立，露珠容易湿春衣。
九日游峄山入洞过石梁登自山最高顶
作者：王元枢
朝代：清

峄峰累嵯峨，秋磴纡回互。履节展高兴，呼侣逐幽步。鱼贯下曲窦，猱攀凌窄路。沈入沓书冥，渐出豁天曙。巨石忽硉矹，夹溪相牴牾。飞梁悬千仞，微命争一度。过险悔轻蹈，定性却重怖。默默立巉岩，遥遥肆指顾。感秦失乐石，怆纪余荒墓。兴废由化迁，年寿谁云固。安得偕云车，长与列风御。何必采茱萸，褰裳湿寒露。
太白楼
作者：王元枢
朝代：清

秋色围城郭，高楼尽一攀。廛连原上树，村带雨中山。我忆孤臣迹，时看落日间。可怜大河水，不舍下长湾。
怡园
作者：王元枢
朝代：清

寂寞金谷旧，空庭容我过。如何乔木里，偏是冷云多。花气沈秋水，山光动女萝。珠帘犹未卷，夜夜想笙歌。
柏梁台
作者：王元梅
朝代：清
体裁：七言律诗

好句长篇乐唱酬，宏开风化集名流。已看雅乐河间献，忽信神舟海上浮。玉露暗擎仙掌晓，白云低压泰山秋。西池宴罢归来晚，青鸟如今尚至否。
挽张之洞联
作者：王元稚
朝代：清
体裁：联

立德立言立功，公其具三不朽；曰清曰和曰任，合而称百世师。
题常理斋先生爱吟草
作者：王元翊
朝代：清

志士捐躯本至诚，慰忠祠建死如生。千寻昔岭悲风急，尽是喃喃骂贼声。一点青燐蜀岭幽，忠魂泣月夜啾啾。行人每向山前过，拂面惊沙恨未休。象贤荣荫慰循良，青简争传姓字香。遗爱于今谁嗣也，浣花溪畔树甘棠。殉国知君慕义心，崚嶒白骨委荒岑。逆酋未殄身先死，泪洒西风读爱吟。
题常理斋先生爱吟草·其一
作者：王元翊
朝代：清

志士捐躯本至诚，慰忠祠建死如生。千寻昔岭悲风急，尽是喃喃骂贼声。
题常理斋先生爱吟草·其三
作者：王元翊
朝代：清

象贤荣荫慰循良，青简争传姓字香。遗爱于今谁嗣也，浣花溪畔树甘棠。
题常理斋先生爱吟草·其二
作者：王元翊
朝代：清

一点青燐蜀岭幽，忠魂泣月夜啾啾。行人每向山前过，拂面惊沙恨未休。
题常理斋先生爱吟草·其四
作者：王元翊
朝代：清

殉国知君慕义心，崚嶒白骨委荒岑。逆酋未殄身先死，泪洒西风读爱吟。
南水仙庙
作者：王元铸
朝代：清

报赛年年泊画桡，松滋祠宇咽寒潮。几家临水成墟落，一半渔庄一半窑。
挽彭玉麟联
作者：王元铸
朝代：清
体裁：联

宅兆一登临，喜其襟带岳湘，足托忠骸无遗憾；江湖双退省，留得墨香梅画，不谈勋业亦千秋。
蓉湖春泛
作者：王元铸
朝代：清

小金山寺露芸窗，隐约花枝照画艭。湖上鸳鸯三十六，夕阳影里尽成双。
香积池观鱼
作者：王元铸
朝代：清

丛筱乔柯夏亦秋，池塘水阔景偏幽。乐鱼之乐谁知我，恍在濠间濮上游。
蒋公祠
作者：王兆升
朝代：清

昔日东宁今豫章，德兼威惠政非常。颖川有鸟皆成凤，召国无花不作棠。处处弦歌膏泽厚，年年俎豆姓名香。仁人积庆知方邵，衮绣升朝佐我皇。西来紫气傍云明，夫人声华信莫京。冈岭已因名德峻，鄱湖更为使君清。归鸿附骥登临远，茑草缘松霄汉荣。每过旧游吟画锦，几回翘首不胜情。
蒋公祠·其一
作者：王兆升
朝代：清
体裁：七言律诗

昔日东宁今豫章，德兼威惠政非常。颍川有鸟皆成凤，召国无花不作棠。处处弦歌膏泽厚，年年俎豆姓名香。仁人积庆知方邵，衮绣升朝佐我皇。
蒋公祠·其一
作者：王兆升
朝代：清

昔日东宁今豫章，德兼威惠政非常。颖川有鸟皆成凤，召国无花不作棠。处处弦歌膏泽厚，年年俎豆姓名香。仁人积庆知方邵，衮绣升朝佐我皇。
蒋公祠·其二
作者：王兆升
朝代：清

西来紫气傍云明，夫人声华信莫京。冈岭已因名德峻，鄱湖更为使君清。归鸿附骥登临远，茑草缘松霄汉荣。每过旧游吟画锦，几回翘首不胜情。
郊行即事
作者：王兆升
朝代：清

但歌灵雨降，瘠里仍然贫。早谷先垂颖，新秧犹压蘋。谁怜蓣作饮，果见釜生尘。不历郊原过，焉知民苦辛。
郊行即事
作者：王兆升
朝代：清

危桥恣蚁渡，蓬室类蜗房。草诧胭脂紫，花闻月下香。番榴生碍路，野鴂语谁乡。触目殊风景，车轮几断肠。
郊行即事
作者：王兆升
朝代：清

夙笃因忧饷，三农兼课工。柘高资雨茂，禾好卜年丰。社鼓挝须习，豳笙调预融。麦蚕增喜笑，亦复学张公。
郊行即事
作者：王兆升
朝代：清

奉命筹军国，非关玩物华。新凉犹未至，馀暑正方赊。鸣骑依残渡，行旌带晚霞。无劳呵殿急，恐警野人家。